
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση της κωδικοποίησης του καταστατικού της 
Ανώνυμης Εταιρείας «ΟΛΥΜΠΙΑΚΑ ΑΚΙΝΗΤΑ ΑΝΩ¬ 
ΝΥΜΗ ΕΤΑΙΡΕΙΑ» σύμφωνα με τις διατάξεις των άρ¬ 
θρων 16 έως και 25 του Ν. 3016/2002 (Φ.Ε.Κ. 

110/Α/17.5.2002) και του άρθρου 41 του Ν. 
3130/2003 (Φ.Ε.Κ. 76/Α/28.3.2003) «Μισθώσεις 
ακινήτωνγια στέγαση Δημοσίων Υπηρεσιών και άλ¬ 
λες διατάξεις». 1 

Κανονισμοί Α. Διενέργειας μισθώσεων, εκμισθώσεων, 

Β. Αγορών, Γ. Ανάθεσης εκπόνησης μελετών και 
εκτέλεσης έργων, Δ. Ανάθεσης και εκτέλεσης προ¬ 
μηθειών και παροχής υπηρεσιών της Ανώνυμης 
Εταιρείας με την επωνυμία «Ολυμπιακά Ακίνητα 


Α.Ε.». 2 

Εσωτερικός Κανονισμός Λειτουργίας της Ανώνυμης 
Εταιρείας με την επωνυμία «Ολυμπιακά Ακίνητα 
Α.Ε.». 3 


ΑΠΟΦΑΣΕΙ Σ 

Αριθ.6317 (1) 

Έγκριση της κωδικοποίησης του καταστατικού της Ανώ¬ 
νυμης Εταιρείας «ΟΛΥΜΠΙΑΚΑ ΑΚΙΝΗΤΑ ΑΝΩΝΥΜΗ 
ΕΤΑΙΡΕΙΑ» σύμφωνα με τις διατάξεις των άρθρων 16 
έως και 25 του Ν. 3016/2002 (Φ.Ε.Κ. 110/Α/17.5.2002) 
και του άρθρου 41 του Ν. 3130/2003 (Φ.Ε.Κ. 

76/Α/28.3.2003) «Μισθώσεις ακινήτων για στέγαση 
Δημοσίων Υπηρεσιών και άλλες διατάξεις». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη: 

1. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ137/Α) όπως συμπληρώθηκε με 
το άρθρο 27 του Ν. 2081/1992 (ΦΕΚ 154/Α) και τροποποι¬ 
ήθηκε με το άρθρο 1 παρ. 2α του Ν. 2469/97 (ΦΕΚ38/Α). 

2. Τα άρθρα 16 έως 25 του Ν. 3016/2002 (ΦΕΚ 110/ Α) 


«Για την εταιρική διακυβέρνηση, θέματα μισθολογίου και 
άλλες διατάξεις». 

3. Το άρθρο 41 του Ν. 3130/2003 (Φ.Ε.Κ. 76/Α/28.3.2003) 
«Μισθώσεις ακινήτων για στέγαση Δημοσίων Υπηρεσιών 
και άλλες διατάξεις». 

4. Τις διατάξεις του Κ.Ν. 2190/1920 «Περί Ανωνύμων 
Εταιρειών». 

5. Την από 27.5.2003 απόφαση της Γ ενικής Συνέλευσης 
της Εταιρείας. 

6. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Την έγκριση της κωδικοποίησης του καταστατικού της 
Εταιρείας ως εξής: 

ΚΕΦΑΛΑΙΟ Α' 

ΣΥΣΤΑΣΗ 

ΑΝΩΝΥΜΗΣ ΕΤΑΙΡΕΙΑΣ «ΟΛΥΜΠΙΑΚΑ ΑΚΙΝΗΤΑ» 
ΕΔΡΑ-ΣΚΟΠΟΣ-ΔΙΑΡΚΕΙΑ 

Άρθρο 1 
Επωνυμία 

Η επωνυμία της Εταιρείας είναι «ΟΛΥΜΠΙΑΚΑ ΑΚΙΝΗΤΑ 
ΑΝΩΝΥΜΗ ΕΤΑΙΡΕΙΑ» 

Άρθρο 2 
Έδρα 

Έδρα της Εταιρείας ορίζεται ο Δήμος Αθηναίων. Με 
απόφαση της Γ ενικής Συνέλευσης της Εταιρείας, η έδρα 
της Εταιρείας μπορεί να μεταφέρεται. 

Άρθρο 3 
Διάρκεια 

Η διάρκεια της Εταιρείας ορίζεται σε πενήντα (50) έτη 
από την έναρξη ισχύος του Ν. 3016/2002 και μπορεί να πα- 
ραταθεί ή να συντμηθεί με απόφαση της Γ ενικής Συνέ¬ 
λευσης. 

Άρθρο 4 
Σκοπός 

1. Σκοπός της Εταιρείας είναι η διοίκηση, η διαχείριση, 
η χρηματοδότηση παραγωγής ή κατασκευής, καθώς και 

η μετά την τέλεση των Ολυμπιακών Αγώνων του 2004 
αξιοποίηση (της χρήσης μετά την τέλεση των Ολυμπια¬ 
κών Αγώνων του 2004), των περιουσιακών στοιχείων, που 
προκύπτουν από την εκτέλεση και λειτουργία Ολυμπια¬ 
κών Έργων, που ανήκουν κατά κυριότητα στο Ελληνικό 
Δημόσιο, εκτελούνται από τη Γενική Γραμματεία Αθλητι¬ 
σμού του Υπουργείου Πολιτισμού, τις υπηρεσίες του 
Υπουργείου Περιβάλλοντος, Χωροταξίας και Δημοσίων 
Έργων ή άλλων Υπουργείων καθώς και τις υπηρεσίες των 
Περιφερειών. 

2. Ως περιουσιακά στοιχεία κατά την έννοια του παρό¬ 
ντος θεωρούνται: 

α) Τα κάθε είδους κινητά και ακίνητα πράγματα, 
β) Τα δικαιώματα βιομηχανικής και πνευματικής ιδιο¬ 
κτησίας, όπως σήματα, επωνυμίες και διακριτικοίτίτλοι, ή 
δικαιώματα σε νέες τεχνογνωσίες. 

3. Για την επίτευξη του σκοπού της, η Εταιρεία ασκεί κά¬ 
θε πράξη ή δραστηριότητα που απαιτείται για τη διαχείρι¬ 
ση και την χρηματοδότηση της κατασκευής περιουσια¬ 
κών στοιχείων, εξαιρουμένων μόνο των πράξεων πώλη¬ 
σης ή ανταλλαγής τους. 

Μπορεί ιδίως: 

α. Να απογράφει, να προβαίνει στη χαρτογράφηση, 
κτηματογράφηση και να συγκεντρώνει τους τίτλους ιδιο¬ 
κτησίας των ως άνω κινητών ή ακινήτων περιουσιακών 
στοιχείων, με σκοπό τη δημιουργία ενημερωμένου αρχεί¬ 
ου. 

β. Να εκμισθώνει τα περιουσιακά αυτά στοιχεία ή να πα¬ 
ραχωρεί με εύλογο αντάλλαγμα τη χρήση αυτών σε 
Ο.Τ.Α. ή άλλους φορείς του δημόσιου τομέα ή σε αθλητι¬ 
κούς και πολιτιστικούς φορείς, καθώς και να συστήνει 
ενοχικά ή εμπράγματα δικαιώματα επ’ αυτών. 

γ. Να μισθώνει ή να αποδέχεται την παραχώρηση χρή¬ 
σης κινητών ή ακινήτων στο όνομά της. 

δ. Να προβαίνει στην αξιοποίηση των παραπάνω περι¬ 
ουσιακών στοιχείων με την άσκηση επιχειρηματικής δρα¬ 
στηριότητας. 

ε. Να αποδέχεται ή να αποποιείται δωρεές, κληρονο¬ 
μιές, χορηγίες και άλλες χαριστικές παροχές από οποια¬ 
δήποτε πηγή για λογαριασμό του Δημοσίου. 

στ. Να αναθέτει την εκπόνηση μελετών και έργων που 
αφορούν την επισκευή, συντήρηση και οποιεσδήποτε 
αναγκαίες εργασίες για τη διατήρηση και αξιοποίηση 
όλων των ακινήτων. 

ζ. Να προβαίνει στην προμήθεια του κάθε φύσης εξο¬ 
πλισμού που είνα απαραίτητος για την αξιοποίηση και εκ¬ 
μετάλλευση των περιουσιακών αυτών στοιχείων. 

η. Να εκμεταλλεύεται τα δικαιώματα πνευματικής και 
βιομηχανικής ιδιοκτησίας, της τεχνογνωσίας και τα λοιπά 
δικαιώματα ή προϊόντα της Εταιρείας. 

θ. Να συνάπτει δάνεια από πιστωτικά ιδρύματα για την 
εκπλήρωση του σκοπού της. 

ι. Να ενάγει και να ενάγεται και γενικά να διεξάγει στο 
όνομά της κάθε δίκη και να επιχειρεί κάθε μέτρο εκτέλε¬ 
σης που αφορά τα περιουσιακά στοιχεία των οποίων της 
έχει ανατεθεί η διοίκηση και η διαχείριση. 

ια. Να αναδέχεται μέσω κονδυλίων, προερχομένων από 
τον Κρατικό Προϋπολογισμό, δανείων ή άλλων εσόδων 
της, την εκπλήρωση υποχρεώσεων άλλων φορέων του 
Δημοσίου, που αφορούν στη χρηματοδότηση της κατα¬ 
σκευής, λειτουργίας και εξοπλισμού περιουσιακών στοι¬ 


χείων, των οποίων η χρηματοδότηση της κατασκευής, η 
διαχείριση, η διοίκηση και αξιοποίηση ανατίθεται στην 
Εταιρεία. 

4. Η παραγωγή, η διοίκηση, αξιοποίηση, η χρηματοδό¬ 
τηση της παραγωγής ή κατασκευής και η διαχείριση των 
περιουσιακών αυτών στοιχείων ανατίθεται για κάθε συ¬ 
γκεκριμένο στοιχείο, ή για κάθε συγκεκριμένη ομάδα 
ομοειδών στοιχείων στην Εταιρεία με κοινή απόφαση του 
Υπουργού Οικονομίας και Οικονομικών, του Υπουργού 
Πολιτισμού και των καθ’ ύλην αρμοδίων Υπουργών. Στην 
απόφαση καθορίζεται ο τρόπος άσκησης των ανωτέρω 
και κάθε σχετική λεπτομέρεια. 

5. Η ανάθεση της παραγωγής, της διοίκησης, της αξιο¬ 
ποίησης, της χρηματοδότησης της παραγωγής ή κατα¬ 
σκευής και της διαχείρισης των περιουσιακών αυτών 
στοιχείων στην Εταιρεία, σύμφωνα με τα προβλεπόμενα 
στην προηγούμενη παράγραφο, δεν παρεμποδίζει τη λει¬ 
τουργία, εξέλιξη και ολοκλήρωση των συμβάσεων ανά¬ 
θεσης μελετών έργων ή προμηθειών, που έχουν ως αντι¬ 
κείμενο την κατασκευή ή διαμόρφωση των περιουσιακών 
αυτών στοιχείων. Με κοινή απόφαση των Υπουργών Οι¬ 
κονομίας και Οικονομικών, Πολιτισμού και των καθ’ ύλην 
αρμόδιων Υπουργών ρυθμίζεται κάθε σχετική λεπτομέ¬ 
ρεια. 

ΚΕΦΑΛΑΙΟ II 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΕΣ - ΜΕΤΟΧΟΙ 
Άρθρο 5 

Μετοχικό κεφάλαιο 

1. Το μετοχικό κεφάλαιο της Εταιρείας ορίζεται στο πο¬ 
σό των εκατό χιλιάδων (100.000) ευρώ και διαιρείται σε χί¬ 
λιες (1.000) ονομαστικές μετοχές, ονομαστικής αξίας 
εκατό (100) ευρώ η καθεμία. Το μετοχικό κεφάλαιο καλύ¬ 
πτεται ολόκληρο από το Ελληνικό Δημόσιο, μέσα σε δύο 
(2) μήνες απάτη καταχώριση της Εταιρείας στο Μητρώο 
Ανωνύμων Εταιρειών. 

2. Με αποφάσεις της Γενικής Συνέλευσης της Εταιρεί¬ 
ας, λαμβανομένων σύμφωνα με το άρθρο 29 παρ. 3 και 31 
παρ 2 του ΚΝ 2190/20, το μετοχικό κεφάλαιο μπορεί να 
αυξάνεται. Μετις ίδιες αποφάσεις καθορίζονται ο χρόνος 
και ο τρόπος καλύψεως του ποσού της αύξησης. Οι απο¬ 
φάσεις αυτές, καθώς και κάθε άλλη απόφαση αύξησης 
του μετοχικού κεφαλαίου της Εταιρείας τελούν υπό την 
έγκριση των Υπουργών Οικονομίας και Οικονομικών και 
Πολιτισμού.» 

3. Με απόφαση του Υπουργού Οικονομίας και Οικονο¬ 
μικών διατίθενται στην Εταιρεία χωρίς αντάλλαγμα τα πο¬ 
σά που προβλέπονται κάθε χρόνο στον Τακτικό Προϋπο¬ 
λογισμό (Τ.Π.) και στον Προϋπολογισμό Δημοσίων Επεν¬ 
δύσεων (Π.Δ.Ε.) για τη κατασκευή από τους αρμόδιους 
φορείς, λειτουργία και εξοπλισμότωνπεριουσιακών στοι¬ 
χείων, η παραγωγή, διοίκηση, διαχείριση, αξιοποίηση και 
εκμετάλλευση των οποίων ανατίθενται στην Εταιρεία. 

Άρθρο 6 
Μετοχές 

1. Οι μετοχές της Εταιρείας είναι ονομαστικές. 

2. Για την μετατροπή των μετοχών σε ανώνυμες απαι¬ 
τείται απόφαση της Γενικής Συνέλευσης των μετόχων κα¬ 
τά την απαρτία και πλειοψηφία του άρθρου 29 παρ. 1 και 
2 και άρθρο 31 παρ. 1 του Κ.Ν. 2190/1920, όπως ισχύουν 
και τροποποίηση του παρόντος άρθρου. 

3. Οι τίτλοι των μετοχών υπογράφονται από τον Πρόε¬ 
δρο του Διοικητικού Συμβουλίου και ένα μέλος του οριζό¬ 
μενο από αυτό. Οι τίτλοι των μετοχών μπορούν να ενσω¬ 
ματώνουν μία ή περισσότερες μετοχές. Τα λοιπά θέματα, 
σχετικά με την έκδοση των μετοχών, ρυθμίζονται από το 
Διοικητικό Συμβούλιο. 

4. Επιτρέπεται η έκδοση προσωρινών τίτλων μετοχών, 
οι οποίες ανταλλάσσονται με τις οριστικές μόλις εκδο- 
θούν. 

Άρθρο 7 
Μέτοχοι 

1. Με την επιφύλαξη των οριζομένων στο άρθρο 8 πα¬ 
ράγραφος 3 του παρόντος Καταστατικού, οι μέτοχοι 
ασκούν τα σχετικά με τη διοίκηση της Εταιρείας δικαιώ- 
ματά τους, μόνο με τη συμμετοχή τους στη Γ ενική Συνέ¬ 
λευση. 

2. Κάθε μετοχή παρέχει δικαίωμα μίας ψήφου στη Γ ενι¬ 
κή Συνέλευση. 

3. Το Ελληνικό Δημόσιο εκπροσωπείται ως μέτοχος από 
τον Υπουργό Οικονομίας και Οικονομικών ή εκπρόσωπό 
του που ορίζεται με απόφασή του. 

ΚΕΦΑΆΑΙΟ III 
ΓΕΝΙΚΗ ΣΥΝΕΛΕΥΣΗ 
Άρθρο 8 

Αρμοδιότητα Γ ενικής Συνέλευσης 

1. Η Γ ενική Συνέλευση των μετόχων αποτελείτο ανώτα¬ 
το όργανο της Εταιρείας και δικαιούται να αποφασίζει για 
κάθε υπόθεση που αφορά την Εταιρία. 

2. Η Γενική Συνέλευση είναι η μόνη αρμόδια που απο¬ 
φασίζει: 

α) Για την τροποποίηση του καταστατικού 

β) Για την αύξηση του μετοχικού κεφαλαίου. 

γ) Για την εκλογή των ελεγκτών και των αναπληρωματι¬ 
κών τους. 

δ) Για την απαλλαγή των μελών του Διοικητικού Συμ¬ 
βουλίου και των ελεγκτών από την ευθύνη της διαχείρι¬ 
σης. 

ε) Γ ια την έγκριση των ετήσιων λογαριασμών (ετήσιων 
οικονομικών καταστάσεων) της Εταιρείας. 

στ) Την διάθεση κερδών 

ζ) Την έγκριση της αποζημίωσης που θα χορηγείται 
προςτα μέλη του Διοικητικού Συμβουλίου, το Γραμματέα, 
καθώς και τον Γ ενικό Διευθυντή, για κάθε αυτοπρόσωπη 
παράστασή τους στις συνεδριάσεις του Διοικητικού Συμ¬ 
βουλίου. 

η) Γ ια κάθε ζήτημα που φέρεται στην κρίση της Γ ενικής 
Συνέλευσης. 

θ) Για κάθε άλλο ζήτημα που σύμφωνα με τον ΚΝ 
2190/20 και το Ν. 3016/2002 υπάγεται στην αποκλειστική 
αρμοδιότητα της Γ ενικής Συνέλευσης των μετόχων. 


3. Σύμφωνα με το άρθρο 25 παρ. 1 του Ν. 3016/2002 
όπως ισχύει μετά την τροποποίησή του από το άρθρο 41 
παράγραφος 14του Ν.3130/2003το καταστατικό καταρ¬ 
τίζεται, τροποποιείται και κωδικοποιείται με απόφαση της 
Γενικής Συνέλευσης που εγκρίνεται με κοινή απόφαση 
των Υπουργών Οικονομίας και Οικονομικών και Πολιτι¬ 
σμού. 

Άρθρο 9 

Σύγκληση Γ ενικής Συνέλευσης 

1. Η Γενική Συνέλευση των μετόχων, συγκαλείται από το 
Διοικητικό Συμβούλιο και συνέρχεται τακτικά στην έδρα 
της Εταιρείας τουλάχιστον μία φορά το χρόνο, πάντοτε 
μέσα στο πρώτο εξάμηνο από τη λήξη κάθε εταιρικής 
χρήσης. Το Διοικητικό Συμβούλιο μπορεί να συγκαλεί σε 
έκτακτη συνεδρίαση τη Γ ενική Συνέλευση των μετόχων 
όταν το κρίνει σκόπιμο. 

2. Η Γ ενική Συνέλευση, με εξαίρεση τις επαναληπτικές 
συνελεύσεις και εκείνες που εξομοιώνονται με αυτές, 
πρέπει να καλείται είκοσι (20) τουλάχιστον ημέρες πριν 
από την οριζόμενη για τη συνεδρίασή της. 

Διευκρινίζεται ότι συνυπολογίζονται και οι μη εργάσιμες 
ημέρες. Η ημέρα δημοσίευσης της πρόσκλησης της Γ ενι¬ 
κής Συνέλευσης και η ημέρα της συνεδρίασής της δεν 
υπολογίζονται. 

Άρθρο 10 

Πρόσκληση - Ημερήσια Διάταξη Γενικής Συνέλευσης 

1. Στην πρόσκληση των μετόχων σε Γενική Συνέλευση 
αναφέρονται η χρονολογία, η ημέρα, η ώρα και το οίκημα, 
όπου θα συνέλθει η συνέλευση, καθώς και τα θέματα της 
ημερήσιας διάταξης με σαφήνεια. Η πρόσκληση αυτή δη¬ 
μοσιεύεται προ δέκα (10) ημερών στο Τεύχος Ανωνύμων 
Εταιρειών και Εταιρειών Περιωρισμένης Ευθύνης της 
Εφημερίδας της Κυβερνήσεως, σύμφωνα με το άρθρο 3 
του από 16/1/1930 Π.Δ. περί Δελτίων Ανωνύμων Εταιριών 
και προ είκοσι (20) ημερών σε μία από τις ημερήσιες πο¬ 
λιτικές εφημερίδες που εκδίδονται στην Αθήνα και που 
κατά την κρίση του Διοικητικού Συμβουλίου κυκλοφορεί 
ευρύτερα σε όλη τη χώρα που επιλέγεται από τις εφημε¬ 
ρίδες του άρθρου 3 του Ν.Δ.3757/1957, όπως ισχύει και 
σε μία ημερήσια οικονομική εφημερίδα, από εκείνες που 
ορίζονται ως οικονομικές με απόφαση του Υπουργού 
Εμπορίου και Τύπου και Μέσων Μαζικής Ενημέρωσης. 
Στις περιπτώσεις επαναληπτικών Γενικών Συνελεύσεων 
οι παραπάνω προθεσμίες συντέμνονται στο μισό. 

2. Το Διοικητικό Συμβούλιο της Εταιρείας έχει την υπο¬ 
χρέωση δέκα (10) ημέρες πριν από την Τακτική Γ ενική Συ¬ 
νέλευση να δίνει στον μέτοχο εφόσον τις ζητήσει, τις ετή¬ 
σιες οικονομικές καταστάσεις της και αντίτυπο της έκθε¬ 
σης του Διοικητικού Συμβουλίου, καθώς και της έκθεσης 
των Ελεγκτών. 

3. Πρόσκληση για σύγκληση Γενικής Συνέλευσης δεν 
απαιτείται στην περίπτωση κατά την οποία στη συνέλευ¬ 
ση παρίστανται ή αντιπροσωπεύονται μέτοχοι που εκ¬ 
προσωπούν το σύνολο του μετοχικού κεφαλαίου και κα¬ 
νείς από αυτούς δεν αντιλέγει στην πραγματοποίησή της 
και στη λήψη αποφάσεων. 

Άρθρο 11 

Πρόεδρος-Γραμματέας Γενικής Συνέλευσης 

1. Στη Γ ενική Συνέλευση προεδρεύει προσωρινά ο Πρό¬ 
εδρος του Διοικητικού Συμβουλίου ή όταν κωλύεται αυ¬ 
τός ο αναπληρωτής του. Χρέη Γραμματέα εκτελεί προ¬ 
σωρινά αυτός που ορίζεται από τον Πρόεδρο. 

2. Αφού εγκριθεί ο κατάλογος των μετόχων που έχουν 
δικαίωμα ψήφου, η Συνέλευση προχωρεί στην εκλογή του 
Προέδρου της και ενός Γραμματέα, που εκτελεί και χρέη 
ψηφολέκτη. 

Άρθρο 12 

Θέματα συζήτησης - Πρακτικά Γ ενικής Συνέλευσης 

1. Οι συζητήσεις και οι αποφάσεις της Γ ενικής Συνέλευ¬ 
σης περιορίζονται στα θέματα που αναγράφονται στην 
ημερήσια διάταξη. 

2. Για τα θέματα που συζητούνται και αποφασίζονται 
στη Γ ενική Συνέλευση τηρούνται πρακτικά και υπογρά¬ 
φονται από τον Πρόεδρο και τον Γ ραμματέα της. 

3. Τα αντίγραφα και τα αποσπάσματα των πρακτικών 
επικυρώνονται από τον Πρόεδρο του Διοικητικού Συμ¬ 
βουλίου ή τον αναπληρωτή του. 

4. Εάν στη Γ ενική Συνέλευση παρίσταται ένας μόνο μέ¬ 
τοχος, τη Συνέλευση παρακολουθεί αντιπρόσωπος του 
Υπουργού Ανάπτυξης ή συ μβολαιογράφος της έδρας της 
Εταιρείας, που συνυπογράφει τα πρακτικά της Συνελεύ- 
σεως σύμφωνα με το άρθρο 32 παρ. 2του Κ. Ν. 2190/1920. 

Άρθρο 13 

Απόφαση απαλλαγής μελών Διοικητικού Συμβουλίου 
και Ελεγκτών 

Μετά την έγκριση των ετησίων οικονομικών καταστάσε¬ 
ων, η Γενική Συνέλευση με ειδική ψηφοφορία που ενερ- 
γείται με ονομαστική κλήση, αποφαίνεται για την απαλλα¬ 
γή των μελών του Διοικητικού Συμβουλίου και των ελε¬ 
γκτών από κάθε ευθύνη για αποζημίωση. Η απαλλαγή του 
Διοικητικού Συμβουλίου είναι ανίσχυρη στις περιπτώσεις 
του άρθρου 22ατου Κ.Ν. 2190/1920. 

ΚΕΦΑΛΑΙΟ IV 

ΟΡΓΑΝΑ ΔΙΟΙΚΗΣΗΣ ΤΗΣ ΕΤΑΙΡΕΙΑΣ 

Άρθρο 14 
Όργανα Διοίκησης 

Όργανα Διοίκησης της Εταιρείας είναι το Διοικητικό 
Συμβούλιο, ο Πρόεδρος του Διοικητικού Συμβουλίου και 
ο Γ ενικός Διευθυντής. 

Άρθρο 15 

Διοικητικό Συμβούλιο 

1. Η Εταιρεία διοικείται από πενταμελές Διοικητικό Συμ¬ 
βούλιο (Δ.Σ.). Το πρώτο Διοικητικό Συμβούλιο ορίζεται με 
απόφαση των Υπουργών Οικονομίας και Οικονομικών και 
Πολιτισμού. Με ίδια απόφαση ορίζεται ο Πρόεδρος του 
Διοικητικού Συμβουλίου και ο Αντιπρόεδρος. Χρέη Γ ραμ¬ 
ματέα του Διοικητικού Συμβουλίου εκτελεί υπάλληλος 
της Εταιρείας. Ένα από τα μέλη του Διοικητικού Συμβου¬ 
λίου προτείνεται από τον Υπουργό Περιβάλλοντος, Χω¬ 
ροταξίας και Δημοσίων Έργων. 

2. Η θητεία των μελώντου Διοικητικού Συμβουλίου είναι 
τριετής (3ετής), μπορεί δε να ανανεωθεί και να παραταθεί 


κάθε φορά μέχρι την εκλογή του νέου Διοικητικού Συμ¬ 
βουλίου από την πρώτη μετά τη λήξη της θητείας του Τα- 
κτική Γενική Συνέλευση. 

Άρθρο 16 

Γ ενικός Διευθυντής 

Με τη διαδικασία του άρθρου 49Ατου Κανονισμού της 
Βουλής η Εταιρεία προσλαμβάνει Γενικό Διευθυντή με 
σύμβαση εργασίας ορισμένου χρόνου, διάρκειας τριών 
(3) ετών και καθορίζει τις αρμοδιότητέςτου. Ο Γενικός Δι¬ 
ευθυντής πρέπει να είναι πτυχιούχος Α.Ε.Ι., να έχει εμπει¬ 
ρία στη διοίκηση και την οργάνωση επιχειρήσεων και να 
γνωρίζει άριστα τουλάχιστον μια ξένη γλώσσα, κατά προ¬ 
τίμηση την αγγλική. Η αμοιβή του Γενικού Διευθυντή κα¬ 
θορίζεται με απόφαση του Διοικητικού Συμβουλίου της 
Εταιρείας, που εγκρίνεται από τον Υπουργό Οικονομίας 
και Οικονομικών. 

Άρθρο 17 

Σύγκληση Διοικητικού Συμβουλίου 

1. Το Διοικητικό Συμβούλιο συνεδριάζει τακτικά μία φο¬ 
ρά κάθε ημερολογιακό μήνα και έκτακτα όποτε αυτό είναι 
αναγκαίο, ύστερα από πρόσκληση του Προέδρου ή σε πε¬ 
ρίπτωση αδυναμίας ή κωλύματος του από τον Αντιπρόε¬ 
δρο του Διοικητικού Συμβουλίου. Στις συνεδριάσεις του 
Διοικητικού Συμβουλίου παρίσταται και ο Γ ενικός Διευθυ¬ 
ντής, ως εισηγητής, χωρίς ψήφο. 

2. Το Διοικητικό Συ μβούλιο βρίσκεται σε απαρτία και συ¬ 
νεδριάζει εγκύρως όταν παρίσταται το ήμισυ πλέον ενός 
των συμβούλων, ουδέποτε όμως ο αριθμός των παρό¬ 
ντων συμβούλων δύναται να είναι ελάσσων των τριών. 

3. Για τις συνεδριάσεις του Διοικητικού Συμβουλίου τη¬ 
ρούνται πρακτικά, τα οποία υπογράφονται από τα παρό¬ 
ντα μέλη και το Γ ραμματέα. Αντίγραφα και αποσπάσματα 
των πρακτικών του Διοικητικού Συμβουλίου επικυρώνο¬ 
νται από τον Πρόεδρο ή τον νόμιμο αναπληρωτή του. 

Άρθρο 18 

Αρμοδιότητες Διοικητικού Συμβουλίου - 
Εκπροσώπηση της Εταιρείας 

1. Το Διοικητικό Συμβούλιο διοικεί την Εταιρεία και δια¬ 
χειρίζεται τους πόρους και τα περιουσιακά στοιχεία που 
ανατίθενται στην Εταιρεία, συντάσσει τον ετήσιο ισολογι¬ 
σμό και την έκθεση επί της διαχειρίσεως και γενικά προ¬ 
βαίνει σε όλες τις αναγκαίες ενέργειες για την εκπλήρω¬ 
ση του σκοπού της. 

2. Ο Πρόεδρος του Διοικητικού Συμβουλίου υπογράφει 
τις συμβάσεις και εκπροσωπεί δικαστικά και εξώδικα την 
Εταιρεία έναντι τρίτων και κάθε αρχής. Τ ον Πρόεδρο απά¬ 
ντα ή κωλυόμενο αναπληρώνει προσωρινά σε όλες τις αρ¬ 
μοδιότητες και τις εξουσίες του ο Αντιπρόεδρος. 

3. Η εκπροσώπηση της Εταιρείας, όπως και μέρος των 
αρμοδιοτήτων του Δ.Σ., μπορεί, με απόφαση του Προέ¬ 
δρου ή του Δ.Σ. αντίστοιχα, να ανατίθενται στον Γ ενικό Δι¬ 
ευθυντή και σε άλλα πρόσωπα, τα οποία δεν είναι κατ’ 
ανάγκη μέλη του Δ.Σ. 

Άρθρο 19 

Αποζημίωση μελώντου Διοικητικού Συμβουλίου 

1. Στα μέλη και τον Γ ραμματέα του Διοικητικού Συμβου¬ 
λίου χορηγείται αποζημίωση για κάθε αυτοπρόσωπη πα- 

ράστασή τους στις συνεδριάσεις του, το ποσό της οποί¬ 
ας ορίζεται από τη Γενική Συνέλευση με ειδική προς τού¬ 
το απόφασή της. 

2. Οποιαδήποτε παροχή πίστωσης (δάνεια, εγγυήσεις) 
από την Εταιρεία σε μέλη του Διοικητικού Συμβουλίου, 
στους ιδρυτές της, σε Γ ενικούς Διευθυντές ή Διευθυντές 
της ή και σε συζύγους ή άλλους συγγενείς αυτών μέχρι 
τρίτου βαθμού εξ αίματος ή αγχιστείας, απαγορεύεται και 
είναι άκυρη. 

3. Επίσης δάνεια της Εταιρείας σε τρίτους, καθώς και η 
παροχή πιστώσεως σ’ αυτούς με οποιοδήποτε τρόπο ή 
παροχή εγγυήσεων υπέρ αυτών, με σκοπό την απόκτηση 
από αυτούς μετοχών της Εταιρείας, απαγορεύονται απο¬ 
λύτως και είναι άκυρα. 

4. Για οποιαδήποτε άλλη σύμβαση μεταξύ της Εταιρεί¬ 
ας και των προσώπων αυτών, χρειάζεται απαραίτητα 
προηγούμενη ειδική άδεια της Γ ενικής Συνέλευσης. Αυτό 
ισχύει και για τις συμβάσεις εργασίας ή εντολής, καθώς 
και για κάθε τροποποίησή τους. 

ΚΕΦΑΛΑΙΟ V 
ΕΛΕΓΧΟΣ - ΕΠΟΠΤΕΙΑ 

Άρθρο 20 
Ελεγκτές 

1. Η Τακτική Γ ενική Συνέλευση εκλέγει κάθε χρόνο δύο 
τακτικούς και δύο αναπληρωματικούς ελεγκτές, σύμφω¬ 
να με τις διατάξεις του άρθρου 36α του Κ.Ν. 2190/1920, 
όπως τούτο αντικαταστάθηκε από το άρθρο 13παρ. 1 του 
Κ.Ν.2190/1920 ως ισχύει, ορίζοντας και την αμοιβή τους. 

2. Η Συνέλευση μπορεί να εκλέγει ένα μόνο τακτικό και 
ένα αναπληρωματικό ελεγκτή, εφόσον είναι ορκωτοί ελε¬ 
γκτές. Πάντως εφόσον γίνεται υπέρβαση των ορίων της 
παραγρ. 6 του άρθρου 42α σε συνδυασμό με το άρθρο 
36α του Κ.Ν. 2190/1920, ως ισχύει τροποποιηθείς από το 
Π.Δ. 409/1986 και τον Ν. 2339/1995, η εκλογή των ελε¬ 
γκτών γίνεται υποχρεωτικά από τους Ορκωτούς Ελεγκτές 
από το μητρώο Ορκωτών Ελεγκτών Π.Δ. 226/1992 (του 
πρώην Σώματος Ορκωτών Λογιστών ΦΕΚ Α230/55). Οι 
διατάξεις των παραγράφων 7 και 8 του άρθρου 42α του 
Κ.Ν. 2190/1920, όπως αντικαταστάθηκε και ισχύει, εφαρ¬ 
μόζονται ανάλογα. 

3. Μέσα σε πέντε (5) ημέρες από τη συνεδρίαση της Γ ε¬ 
νικής Συνέλευσης, που όρισε τους ελεγκτές, πρέπει να γί¬ 
νει από την Εταιρεία ανακοίνωση προς αυτούς του διορι¬ 
σμού τους, σε περίπτωση δε που δεν αποποιηθούν τον 
διορισμό αυτό, μέσα σε προθεσμία πέντε (5) ημερών, θε¬ 
ωρούνται ότι έχουν αποδεχθεί το διορισμό και έχουν όλες 
τις ευθύνες και υποχρεώσεις του άρθρου 37 του Κ.Ν. 
2190/1920. 

4. Η έκθεση των ελεγκτών, εκτός από τις πληροφορίες 
που ορίζονται στην παράγραφο 1 του άρθρου 37του Κ.Ν. 
2190/1920 οφείλει επίσης να αναφέρει: 

α) Αν το προσάρτημα περιλαμβάνει τις πληροφορίες 
των παραγράφων 1 ή 2 του άρθρου 43α του Κ.Ν. 
2190/1920, όπως αντικαταστάθηκε και ισχύει β) Αν έγινε 
επαλήθευση της συμφωνίας που αναφέρεται στην περί¬ 
πτωση γ’ της παραγράφου 3 του άρθρου 43α του Κ.Ν. 
2190/1920, όπως αντικαταστάθηκε και ισχύει. 

5. Οι ελεγκτές της Εταιρείας, εκτός από τις υποχρεώ¬ 
σεις που ορίζονται στις παραγράφους 1 και 2 του άρθρου 


37 του Κ.Ν. 2190/1920, οφείλουν να επαληθεύουν και τη 
συμφωνίατου περιεχομένου της έκθεσηςτου Διοικητικού 
Συμβουλίου με τις σχετικές οικονομικές καταστάσεις. Γ ια 
το σκοπό αυτό η έκθεση πρέπει να έχει τεθεί υπόψη τους 
τριάντα (30) τουλάχιστον ημέρες πριν από τη Γενική Συ¬ 
νέλευση. 

6.Ειδικά, καθόσον αφορά τον έλεγχο της νομιμότητας 
και κανονικότητας των δαπανών των έργων των φορέων 
του άρθρου 18 του Ν. 3016/2002, όπως τροποποιηθείς 
ισχύει, πέραν του τακτικού ελέγχου, θα ασκείται και ειδι¬ 
κός έλεγχος από τις αντίστοιχες Υπηρεσίες Δημοσιονομι¬ 
κού Ελέγχου (Υ.Δ.Ε.) των Υπουργείων στην αρμοδιότητα 
των οποίων υπάγονται οι φορείς εκτέλεσης των έργων αυ¬ 
τών, κατά τα προβλεπόμενα στο άρθρο 41 παρ. 15του Ν. 
3130/2003. 

Άρθρο 21 

Προϋπολογισμός - Απολογισμός 

Μέσα στο μήνα Δεκέμβριο κάθε ημερολογιακού έτους 
συντάσσεται ο προϋπολογισμός της επόμενης χρήσης 
και μέχρι τις 15 Απριλίου του επόμενου ημερολογιακού 
έτους ο απολογισμός της προηγούμενης χρήσης. Ο προ¬ 
ϋπολογισμός και απολογισμός υποβάλλονται στους 
Υπουργούς Οικονομίας και Οικονομικών και Πολιτισμού. 

Επίσης το Διοικητικό Συμβούλιο υποβάλλει ετήσια έκ¬ 
θεση στον Πρόεδρο της Βουλής για την πρόοδο των ερ¬ 
γασιών της Εταιρείας σύμφωνα με το σκοπό της, όπως 
ορίζεται στο άρθρο 17του Ν. 3016/2002, συμπεριλαμβα¬ 
νομένων των αναθέσεων που διενεργεί η Εταιρεία και 
αφορούν την αξιοποίηση των Ολυμπιακών Έργων, καθώς 
και των συμβάσεων, που συνάπτει με άλλες επιχειρήσεις. 

ΚΕΦΑΛΑΙΟ VI 

ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ - 
ΚΕΡΔΟΖΗΜΙΕΣ 

Άρθρο 22 
Εταιρική χρήση 

Η διαχειριστική χρήση της Εταιρείας συμπίπτει με το 
ημερολογιακό έτος. Η πρώτη όμως, διαχειριστική χρήση 
αρχίζει από την έναρξη της Εταιρείας και λήγει στις 31 Δε¬ 
κεμβρίου του επόμενου ημερολογιακού έτους. 

Άρθρο 23 

Έσοδα της Εταιρείας 

1. Έσοδα της Εταιρείας είναι: 

α) Τα ποσά που προβλέπονται κάθε χρόνο στον Τακτικό 
Προϋπολογισμό (Τ.Π.) και στον Προϋπολογισμό Δημο¬ 
σίων Επενδύσεων (Π.Δ.Ε.) για την κατασκευή, λειτουργία 
και εξοπλισμό των περιουσιακών στοιχείων, την παραγω¬ 
γή, η διοίκηση, διαχείριση και αξιοποίηση των οποίων ανα¬ 
τίθεται στην Εταιρεία. 

β) Οι δωρεές, κληρονομιές και κληροδοσίες προς την 
Εταιρεία. 

γ) Τα έσοδα από τη διαχείριση των διαθεσίμων της. 

δ) Τα έσοδα από την εκμίσθωση, εκμετάλλευση και εν 
γένει διαχείριση των περιουσιακών στοιχείων που ανα¬ 
λαμβάνει. 

ε) Οι επιχορηγήσεις από τον κρατικό προϋπολογισμό. 

στ) Κάθε άλλη νόμιμη αιτία. 




16818 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τα έσοδα που πραγματοποιεί η Εταιρεία διατίθενται 
για: 

α) Τις δαπάνες που απαιτούνται για την κατασκευή των 
έργων από τους αρμόδιους φορείς. 

β) Τις δαπάνες που απαιτούνται για τη διοίκηση, διαχεί¬ 
ριση και αξιοποίηση των περιουσιακών στοιχείων που 
αναλαμβάνει. 

γ) Την κάλυψη των λειτουργικών της εξόδων, στα οποία 
περιλαμβάνονται και οι αποζημιώσεις των μελώντου Διοι¬ 
κητικού Συμβουλίου, οι δαπάνες μισθοδοσίας του προ¬ 
σωπικού καθώς και οι αμοιβές τρίτων. 

δ) Την καταβολή μερίσματος στο Δημόσιο σύμφωνα με 
τα άρθρα 24 και 25 του παρόντος Καταστατικού. 

3. Η Εταιρεία έχει δικαίωμα αμοιβής για τη διοίκηση, 
διαχείριση, αξιοποίηση και εκμετάλλευση των περιουσια¬ 
κών στοιχείων που αναλαμβάνει και για την παροχή οποι- 
ωνδήποτε υπηρεσιών προς φορείς του δημόσιου τομέα 
και ειδικότερα προς φορείς των δύο βαθμιδών της τοπι¬ 
κής αυτοδιοίκησης. 

Το ύψος της αμοιβής καθορίζεται με απόφαση του αρ¬ 
μόδιου οργάνου, είτε ως ποσοστό επί των εισπράξεων ή 
των κερδών ή εν γένει των εσόδων των περιουσιακών 
στοιχείων, είτε κατ’ αποκοπή για κάθε υπηρεσία που πα¬ 
ρέχει. 

4. Τα υπό στοιχείο δ'της παραγράφου 1 αυτού του άρ¬ 
θρου έσοδα, που απομένουν μετά την αφαίρεση των δα¬ 
πανών απεικονίζονται ξεχωριστά και αναλυτικά σε ιδιαίτε¬ 
ρο λογαριασμό και διατίθενται για την εκτέλεση του σκο¬ 
πού της Εταιρείας. Επίσης τα έσοδα των διαθεσίμων από 
τόκους ή άλλου είδους τοποθετήσεις των κεφαλαίων που 
προέρχονται από το Πρόγραμμα Δημοσίων Επενδύσεων 
απεικονίζονται σε ξεχωριστό λογαριασμό. 

Άρθρο 24 

Ετήσιες Οικονομικές Καταστάσεις 

1. Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει τους ετήσιους λογαριασμούς (Ετήσιες 
Οικονομικές Καταστάσεις) σύμφωνα με τις διατάξεις των 
άρθρων 42α, 42β, 42γ, 42δ, 42ε, 43, 43α, 43β, του Κ.Ν. 
2190/1920, όπως αυτά αντικαταστάθηκανή προστέθηκαν 
αντίστοιχα με τα άρθρα 29-36α, 42 του Π.Δ. 409/1986 
(ΦΕΚ Α 191/26.11.1986) και 20 του Π.Δ.498/1987 (ΦΕΚ Α. 
236/1987) και τον Ν.2339/1995. Οι ετήσιες οικονομικές 
καταστάσεις πρέπει να εμφανίζουν με απόλυτη σαφήνεια 
την πραγματική εικόνα της περιουσιακής διάρθρωσης, 
της χρηματοοικονομικής θέσης και των αποτελεσμάτων 
χρήσης της. Ειδικότερα, το Διοικητικό Συμβούλιο υπο- 
χρεούται να συντάσσει σύμφωνα με τις πιο πάνω διατά- 
ξεις: 

α) Τον Ισολογισμό β) Το λογαριασμό «αποτελέσματα 
χρήσεως» γ) Τον πίνακα διαθέσεως αποτελεσμάτων και 
δ) Το προσάρτημα. 

2. Γ ια να ληφθεί από τη Γ ενική Συνέλευση έγκυρη από¬ 
φαση πάνω στις οικονομικές καταστάσεις της Εταιρείας 
που έχουν εγκριθεί από το Διοικητικό Συμβούλιο, πρέπει 
να έχουν ειδικά θεωρηθεί από τρία διαφορετικά πρόσω¬ 
πα, ήτοι: α) Τον Πρόεδρο του Διοικητικού Συμβουλίου ή 
τον αναπληρωτή του. β) Τον Γενικό Διευθυντή γ) Τον 
υπεύθυνο για τη Διεύθυνση του Λογιστηρίου. Οι παραπά¬ 
νω, σε περίπτωση διαφωνίας από πλευράς νομιμότητας 
του τρόπου κατάρτισης των ετήσιων οικονομικών κατα¬ 


στάσεων, οφείλουν να εκθέτουν εγγράφως τις αντιρρή¬ 
σεις τους στην Γ ενική Συνέλευση. 

3. Η έκθεση διαχείρισης του Διοικητικού Συμβουλίου 
προς τηντακτική Γ ενική Συνέλευση πρέπει να παρέχει σα¬ 
φή και πραγματική εικόνα της εξέλιξης των εργασιών και 
της οικονομικής θέσης της Εταιρείας, καθώς και πληρο¬ 
φορίες για την προβλεπόμενη πορεία της Εταιρείας και 
για τις δραστηριότητές της στον τομέα της έρευνας και 
ανάπτυξης, όπως ορίζεται στο εδάφιο βτης παραγράφου 
3του άρθρου 43ατου Κ.Ν. 2190/1920 όπως αντικαταστά- 
θηκε και ισχύει. Επίσης στην έκθεση αυτή πρέπει να ανα- 
φέρεται και κάθε άλλο σημαντικό γεγονός που έχει συμ¬ 
βεί μέσα στο χρονικό διάστημα από τη λήξη της χρήσης 
μέχρι την ημέρα υποβολής της έκθεσης. 

4. Οι ετήσιες οικονομικές καταστάσεις υποβάλλονται 
στις διατυπώσεις δημοσιότητας των παραγράφων 1 και 3 
του άρθρου 43βτου Κ.Ν. 2190/1920, το οποίο προστέθη¬ 
κε με το άρθρο 36 του Π.Δ. 409/1986, με τη μορφή και το 
περιεχόμενο που ο ελεγκτής ή οι ελεγκτές της Εταιρείας 
έχουν συντάξει την έκθεση ελέγχου τους. Αν οι ελεγκτές 
έχουν παρατηρήσεις ή αρνούνται την έκφραση γνώμης, 
τότε το γεγονός αυτό πρέπει να αναφέρεται και να αιτιο¬ 
λογείται στις δημοσιευόμενες οικονομικές καταστάσεις, 
εκτός εάν αυτό προκύπτει από το δημοσιευόμενο σχετικό 
πιστοποιητικό ελέγχου. 

5. Αντίγραφα των ετήσιων οικονομικών καταστάσεων, 
με τις σχετικές εκθέσεις του Διοικητικού Συμβουλίου και 
των ελεγκτών, υποβάλλονται από την Εταιρεία στην αρ¬ 
μόδια εποπτεύουσα Αρχή, είκοσι (20) τουλάχιστον ημέ¬ 
ρες πριν από τη Γενική Συνέλευση. 

6. Ο Ισολογισμός της Εταιρείας, ο λογαριασμός «απο¬ 
τελέσματα χρήσεως» και ο «πίνακας διαθέσεως αποτελε¬ 
σμάτων» μαζί με το σχετικό πιστοποιητικό ελέγχου, όταν 
προβλέπεται ο έλεγχος από Ορκωτούς Ελεγκτές, δημο¬ 
σιεύονται όπως ορίζεται στην επόμενη παράγραφο 7. 

7. Το Διοικητικό Συμβούλιο της Εταιρείας οφείλει, σύμ¬ 
φωνα με τη διάταξη της παραγράφου 5 του άρθρου 43β 
του Κ.Ν. 2190/1920, όπως αυτή αντικαταστάθηκε με το 
άρθρο 13 παρ. 7 του Ν. 2339/1995, να δημοσιεύει τα έγ¬ 
γραφα της προηγούμενης παραγράφου 6, στο σύνολό 
τους, είκοσι (20) τουλάχιστον πλήρεις ημέρες πριν από τη 
συνεδρίαση της Γ ενικής Συνέλευσης: 

α) Στο φύλλο της Εφημερίδας της Κυβερνήσεως (ΦΕΚ) 
τεύχος Α.Ε. και ΕΠΕ, σύμφωνα με το άρθρο 7β παρ. 1 
εδαφ. β’του ΚΝ. 2190/1920. 

β) Σε μία ημερήσια πολιτική Εφημερίδα, που πληροί τις 
προϋποθέσεις του άρθρου 3 του Ν.Δ. 3757/1957, όπως 
αυτό ισχύει, η οποία εκδίδεται στην Αθήνα και έχει ευρύ¬ 
τερη κυκλοφορία σ’ ολόκληρη τη χώρα, κατά την κρίση 
του Διοικητικού Συμβουλίου και 

γ) Σε μία ημερήσια οικονομολογική εφημερίδα που πλη¬ 
ροί τις προϋποθέσεις της παραγράφου 2 του άρθρου 26 
του Κ.Ν. 2190/1920, όπως ισχύει σήμερα. 

8. Μέσα σε είκοσι (20) ημέρες από την έγκριση των οι¬ 
κονομικών καταστάσεων από τηντακτική Γ ενική Συνέλευ¬ 
ση, μαζί με το επικυρωμένο αντίγραφο των πρακτικών 
της, που προβλέπεται από την παράγραφο 2 του άρθρου 
26α του Κ.Ν. 2190/1920, υποβάλλεται στην αρμόδια επο¬ 
πτεύουσα αρχή και αντίτυπο των εγκεκριμένων οικονομι¬ 
κών καταστάσεων. 

Άρθρο 25 

Διάθεση των κερδών 

Με την επιφύλαξη των διατάξεων του άρθρου 44α, του 
Κ. Ν. 2190/1920 όπως ισχύει, η διάθεση των καθαρών κερ¬ 
δών της Εταιρείας γίνεται με τον ακόλουθο τρόπο: 

α) προηγείται η διάθεση του ποσοστού για το σχηματι¬ 
σμό του τακτικού αποθεματικού, όπως ορίζει ο Νόμος, 
δηλαδή για το σκοπό αυτό αφαιρείται τουλάχιστον το ένα 
εικοστό (1/20) των καθαρών κερδών. Σύμφωνα με το Νό¬ 
μο η αφαίρεση αυτή παύει να είναι υποχρεωτική, όταν αυ¬ 
τό φτάσει σε ποσόν ίσο προς το ένα τρίτο (1/3) του εται¬ 
ρικού κεφαλαίου. 

β) ακολουθεί η διάθεση του ποσού που απαιτείται για 
την καταβολή του πρώτου μερίσματος, δηλαδή ποσο¬ 
στού έξιτοις εκατό (6%) τουλάχιστον του καταβλημένου 
μετοχικού κεφαλαίου και σύμφωνα με το άρθρο 45 του 
Κ.Ν. 2190/1920, ως ισχύει σε συνδυασμό προς τις διατά¬ 
ξεις του Α.Ν. 148/1967 και του Νόμου 876/1979. 

γ) η Γενική Συνέλευση διαθέτει ελεύθερα το υπόλοιπο. 

Οι μέτοχοι μετέχουν των καθαρών κερδών μετά την 
έγκριση από τη Γενική Συνέλευση των ετήσιων οικονομι¬ 
κών καταστάσεων, το δε προς διανομή εγκριθέν ποσόν 
αυτών καταβάλλεται εις αυτούς μέσα σε δύο μήνες από 
την απόφαση της Γ ενικής Συνέλευσης που ενέκρινε τις 
ετήσιες οικονομικές καταστάσεις. 

ΚΕΦΑΛΑΙΟ VIII 
ΔΙΑΛΥΣΗ - ΕΚΚΑΘΑΡΙΣΗ 

Άρθρο 26 

Λύση και Εκκαθάριση της Εταιρείας 

Η Εταιρεία λύεται: 

α) Μόλις παρέλθει ο χρόνος διάρκειάς της, εκτός αν 
προηγουμένως αποφασιστεί από τη Γενική Συνέλευση η 
παράταση της διάρκειάς της. 

β) Με απόφαση της Γ ενικής Συνέλευσης των μετόχων. 

Από την ημερομηνία παρόδου του χρόνου διάρκειας 
της ή της έκδοσης της απόφασης της Γ ενικής Συνέλευ¬ 
σης σε κάθε άλλη περίπτωση, η Εταιρία τελεί υπό εκκα¬ 
θάριση. 

Οι εκκαθαριστές ορίζονται με απόφαση της Γ ενικής Συ¬ 
νέλευσης. 

Η εκκαθάριση διέπεται από τις διατάξεις της νομοθε¬ 
σίας περί ανωνύμων εταιρειών. 

Άρθρο 27 

Σύνθεση πρώτου Διοικητικού Συμβουλίου 

Το πρώτο Διοικητικό Συμβούλιο ορίστηκε με την 
204336/ΔΙΟΕ401 (ΦΕΚΒ’ 1332), με απόφαση των Υπουρ¬ 
γών Οικονομίας και Οικονομικών και Πολιτισμού, η θητεία 
του οποίου είναι τριετής. Με την ως άνω απόφαση ως 
πρώτα μέλη Δ.Σ. διορίστηκαν οι εξής: 

1. Κωνσταντίνος Καρτάλης, Πρόεδρος, Γ. Γ. Ολυμπια¬ 
κών Αγώνων το υ ΥΠ Π Ο. 

2. Αρετή Ασημακοπούλου, Αντιπρόεδρος, τ. Γενική Δι¬ 
ευθύντρια Υπουργείου Οικονομίας και Οικονομικών. 

3. Αικατερίνη Συκιανάκη, ΟΡΣΑ-ΥΠΕΧΩΔΕ. 

4. Βαρβάρα Μπελεζίνη, Ειδική Γραμματέας Έργων και 
Προγραμμάτων Ε.Ε. του ΥΠΠΟ. 

5. Νικόλαος Παπαδόδημας, Γενικός Διευθυντής του 
Υπουργείου Οικονομίας και Οικονομικών. 


Άρθρο 28 

Ελεγκτές πρώτης εταιρικής χρήσης 

Ως πρώτοι ελεγκτές της Ανώνυμης Εταιρείας «ΟΛΥ- 
Μ ΠΙΑΚΑ ΑΚΙΝ ΗΤΑ Α. ΝΩΝ ΥΜ Η ΕΤΑΙΡΕΙΑ» ορίζονται οι πα¬ 
ρακάτω: 

1. Χρήστος Πελεντρίδης (Α.Μ. ΣΟΕΛ 17831), ως τακτι¬ 
κός ελεγκτής. 

2. ΙωάννηςΧριστοδουλίδης (Α.Μ. ΣΟΕΛ 12541), ως ανα¬ 
πληρωματικός ελεγκτής. 

Άρθρο 29 
Γ ενική διάταξη 

Για όσα θέματα δεν ρυθμίζονται με το παρόν ισχύουν οι 
ρυθμίσεις του Κ.Ν. 2190/1920. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓ. ΒΕΝΙΖΕΛΟΣ 

-♦- 

Αριθ. 6318 (2) 

Κανονισμοί Α. Διενέργειας μισθώσεων, εκμισθώσεων, Β. 
Αγορών, Γ. Ανάθεσης εκπόνησης μελετών και εκτέλε¬ 
σης έργων, Δ. Ανάθεσης και εκτέλεσης προμηθειών 
και παροχής υπηρεσιών της Ανώνυμης Εταιρείας με 
την επωνυμία «Ολυμπιακά Ακίνητα Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη: 

1. Το άρθρο 29Α του Ν. 1558/1985 (Φ.Ε.Κ 137/Α) «Κυ¬ 
βέρνηση και Κυβερνητικά Όργανα», όπως συμπληρώθη¬ 
κε με το άρθρο 27του Ν. 2081/1992 (Φ.Ε.Κ 154/Α) και τρο¬ 
ποποιήθηκε με το άρθρο 1 παρ. 2ατου Ν. 2469/1997 (ΦΕΚ 
38/Α). 

2. Τα άρθρα 16 έως 25 του Ν. 3016/2002 (Φ.Ε.Κ 110/Α) 
«Γιατην εταιρική διακυβέρνηση, θέματα μισθολογίου και 
άλλες διατάξεις». 

3. Τις διατάξεις του Κ.Ν. 2190/1920 (Φ.Ε.Κ. 37/Α) «Περί 
Ανωνύμων Εταιρειών». 

4. Την απόφαση της Συνεδρίασης της 20ης Μαΐου 2003 
του Διοικητικού Συμβουλίου της Εταιρείας «Ολυμπιακά 
Ακίνητα Α.Ε.». 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Την έγκριση των Κανονισμών Α. Διενέργειας μισθώσε¬ 
ων, εκμισθώσεων, Β. Αγορών, , Γ. Ανάθεσης εκπόνησης 
μελετών και εκτέλεσης έργων, Δ. Ανάθεσης και εκτέλε¬ 
σης προμηθειών και παροχής υπηρεσιών της Εταιρείας, 
οι οποίοι έχουν ως εξής: 

ΜΕΡΟΣ ΠΡΩΤΟ 

Κανονισμός διενέργειας μισθώσεων, εκμισθώσεων, 
αγορών της ανώνυμης Εταιρείας με την επωνυμία 
«ΟΛΥΜΠΙΑΚΑ ΑΚΙΝΗΤΑ Α,Ε.» 

Κεφάλαιο Α 

Κανονισμός εκμισθώσεων και μισθώσεων 

Άρθρο 1 

Πεδίο εφαρμογής 

1. Στις διατάξεις του κανονισμού αυτού υπάγονται α) οι 
κάθε είδους εκμισθώσεις των κινητών και ακινήτων, που 
ανήκουν κατά κυριότητα στην Εταιρεία «ΟΛΥΜΠΙΑΚΑ 
ΑΚΙΝΗΤΑΑ.Ε.», ή κατά χρήση, διοίκηση και διαχείριση, β) 
οι κάθε είδους μισθώσεις κινητών και ακινήτων από την 
Εταιρεία «ΟΛΥΜΠΙΑΚΑ ΑΚΙΝΗΤΑ Α.Ε.», που μπορεί να 
αφορούν στις ανάγκες της έδρας της Εταιρείας ή στις 
ανάγκες κάθε υποκαταστήματος της χωριστά ή στις ανά¬ 
γκες περισσοτέρων από ένα υποκαταστημάτων και γ) οι 
αγορές ακινήτων της Εταιρείας. 

2. Τα οριζόμενα ποσά για πρόχειρο διαγωνισμό και με 
απευθείας ανάθεση υπολογίζονται χωριστά για εκείνα 
που απαιτούνται για τις ανάγκες της έδρας της Εταιρείας 
και ξεχωριστά για εκείνα που απαιτούνται για κάθε υπο¬ 
κατάστημά της . 

Τμήμα I 
Εκμισθώσεις 

Άρθρο 2 

Διαδικασίες σύναψης συμβάσεων εκμισθώσεων 

Οι διαδικασίες συνάψεως συμβάσεων εκμισθώσεως 
διακρίνονται σε συνοπτικές (πρόχειρος διαγωνισμός), 
ανοικτές, κλειστές, με απευθείας ανάθεση και με δια¬ 
πραγματεύσεις, ύστερα από προεπιλογή. 

1. Πρόχειρος διαγωνισμός είναι η διαδικασία που ακο¬ 
λουθείται για τη σύναψη συ μβάσεων εκμισθώσεως των κι¬ 
νητών και ακινήτων της Εταιρείας, εφόσον το ετήσιο μί¬ 
σθωμα δεν υπερβαίνει το ποσό των εκατό χιλιάδων 
(100.000) ΕΥΡΩ, ανά κινητό ή ακίνητο, ύστερα από από¬ 
φαση του αρμόδιου οργάνου διοίκησης της Εταιρείας. 

Ο πρόχειρος διαγωνισμός γίνεται μετά από δημοσίευση 
ανακοίνωσης της Εταιρείας σε δύο τουλάχιστον ημερή¬ 
σιες εφημερίδες πανελλήνιας κυκλοφορίας. Σε περίπτω¬ 
ση διενέργειας του πρόχειρου διαγωνισμού σε άλλη πε¬ 
ριοχή εκτός της έδρας της Εταιρείας, αυτός γίνεται, μετά 
από δημοσίευση ανακοίνωσης της Εταιρείας σε μία εφη¬ 
μερίδα του τόπου στον οποίο βρίσκεται το ακίνητο. 

2. Με απευθείας ανάθεση. Αυτή είναι η διαδικασία, που 
η Εταιρεία προσφεύγει στους ενδιαφερομένους της επι¬ 
λογής της και διαπραγματεύεται τους όρους της υπό σύ¬ 
ναψη συμβάσεως με έναν ή περισσότερους από αυτούς. 

Η διαδικασία της απευθείας ανάθεσης με διαπραγμα¬ 
τεύσεις εφαρμόζεται όταν το ετήσιο μίσθωμα δεν υπερ¬ 
βαίνει το ποσό των πενήντα χιλιάδων (50.000) ΕΥΡΩ ανά 
κινητό ή ακίνητο. Όταντο ετήσιο μίσθωμα δεν υπερβαίνει 
το ποσό των δέκα χιλιάδων (10.000) ΕΥΡΩ ανά κινητό ή 
ακίνητο, δεν απαιτείται καμία άλλη διατύπωση. Όταν το 
ετήσιο μίσθωμα υπερβαίνει το ποσό των δέκα χιλιάδων 
(10.000) ΕΥΡΩ και μέχρι του ποσού των (50.000) ΕΥΡΩ 
ανά κινητό ή ακίνητο, απαιτείται προηγουμένως έρευνα 
της αγοράς και σύνταξη σχετικής έκθεσης για τις τρέ¬ 


χουσες μισθωτικές αξίες και τις τυχόν μελλοντικές τάσεις 
της αγοράς. Η έκθεση περί της έρευνας της αγοράς υπο¬ 
βάλλεται στο Γ ενικό Διευθυντή. 

Σε περίπτωση που το ετήσιο μίσθωμα υπερβαίνει το πο¬ 
σό των πενήντα χιλιάδων (50.000) ΕΥΡΩ ανά κινητό ή ακί¬ 
νητο, επιτρέπεται η απευθείας ανάθεση μόνον εφόσον 
συντρέχουν έκτακτες και απρόβλεπτες ή επιβεβλημένες 
συνθήκες, μετά από ειδικά αιτιολογημένη απόφαση που 
λαμβάνεται με πλειοψηφία τουλάχιστον των 2/3 του συ¬ 
νόλου των μελών του Διοικητικού Συμβουλίου, με την 
οποία καθορίζονται οι όροι της εκμίσθωσης και κάθε ανα¬ 
γκαία λεπτομέρεια. 

3. Με διαπραγμάτευση ύστερα από προεπιλογή. 

Η διαδικασία επιλογής αναδόχου με διαπραγμάτευση 
ύστερα από προεπιλογή, εφαρμόζεται στις περιπτώσεις 
ενδιαφέρουσας για την Εταιρεία επένδυσης, που είναι 
αναγκαία για την εκμετάλλευση του ακινήτου από τον 
επενδυτή και περιλαμβάνει την κατασκευή έργων ή και 
την εκτεταμένη ανακαίνιση υφισταμένων εγκαταστάσε¬ 
ων. 

Η επιλογή του επενδυτή γίνεται με την ακόλουθη διαδι¬ 
κασία. Με απόφαση του Διοικητικού Συμβουλίου της Εται¬ 
ρείας προβλέπονται τα κριτήρια της επιλογής στα εξής 
στάδια: α. Δημοσιεύεται πρόσκληση της Εταιρείας σε 
δύο τουλάχιστον ημερήσιες εφημερίδες πανελλήνιας κυ¬ 
κλοφορίας, με την οποία καλούνται να εκδηλώσουν εν¬ 
διαφέρον συμμετοχής όσοι διαθέτουν τα προσόντα που 
προδιαγράφονται στην προκήρυξη, β. Γίνεται προεπιλο¬ 
γή και πρόσκληση για υποβολή προσφοράς εκείνων που 
έχουν προεπιλεγεί. 

Στη συνέχεια η Επιτροπή διαγωνισμού αξιολογεί τις 
προσφορές των προεπιλεγέντων και, με βάση τη βαθμο¬ 
λογία αυτών, καταρτίζει πίνακα κατάταξης κατά σειρά 
επιτυχίας των υποψηφίων αναδοχών, που υπέβαλαν προ¬ 
σφορές. Η Εταιρεία διατηρεί το δικαίωμα να προχωρήσει 
σε διαπραγματεύσεις που θα βελτιώνουν την τελική προ- 
σφοράτου αναδόχου, πριντην κατακύρωση. Με βάση τον 
πίνακα κατάταξης των υποψηφίων αναδοχών, η Εταιρεία 
καλεί τον πρώτο κατά σειρά υποψήφιο σε διαπραγματεύ¬ 
σεις για βελτίωση της προσφοράς του. Εφόσον, για οποι- 
ονδήποτε λόγο, προκύψει διαφωνία στη φάση της δια¬ 
πραγμάτευσης, η Εταιρεία διατηρεί το δικαίωμα να μην 
κατακυρώσειτο αποτέλεσμα στονπρώτο κατά σειρά υπο¬ 
ψήφιο, αλλά να προχωρήσει στο δεύτερο κατά σειρά υπο¬ 
ψήφιο. Σε περίπτωση που οι διαπραγματεύσεις με το δεύ¬ 
τερο κατά σειρά υποψήφιο οδηγήσουν αυτόν στη βαθμο¬ 
λογία που επέτυχε ο πρώτος υποψήφιος ανάδοχος και 
επιπλέον αυτός αποδεχθεί τα σημεία της διαπραγμάτευ¬ 
σης στα οποία είχε επέλθει διαφωνία με τον πρώτο κατά 
σειρά υποψήφιο, τότε η Εταιρεία έχει το δικαίωμα να κα¬ 
τακυρώσει το αποτέλεσμα στο δεύτερο κατά σειρά υπο¬ 
ψήφιο. Η Εταιρεία έχει το δικαίωμα να επαναλάβειτην ίδια 
διαδικασία της διαπραγμάτευσης με όλους τους επόμε¬ 
νους κατά σειρά επιτυχίας υποψηφίους αναδόχους. 

4. Ανοικτός διαγωνισμός είναι η διαδικασία που η Εται¬ 
ρεία δημοσιεύει προκήρυξη σε δύο τουλάχιστον ημερή¬ 
σιες εφημερίδες, το σχέδιο του περιεχομένου της οποίας 
καθορίζεται από το Διοικητικό Συμβούλιο γενικά για όλες 
τις εκμισθώσεις ή ειδικά για τη συγκεκριμένη εκμίσθωση 
αν συντρέχουν ειδικοί λόγοι. Στη διαδικασία αυτή κάθε 
διαγωνιζόμενος μπορεί να υποβάλλει προσφορά. 

5. Κλειστός διαγωνισμός είναι η διαδικασία, κατά την 
οποία οι ενδιαφερόμενοι έχουν προσκληθεί από την Εται¬ 
ρεία να υποβάλλουν προσφορά. 

Άρθρο 3 

Δικαίωμα συμμετοχής 

1. Στις εκμισθώσεις που διενεργούνται κατά τον Κανο¬ 
νισμό αυτό δικαίωμα συμμετοχής έχουν φυσικά και νομι¬ 
κά πρόσωπα, καθώς και ενώσεις προσώπων που υποβάλ¬ 
λουν κοινή προσφορά. 

2. Γιατη συμμετοχή στη διαδικασία της εκμίσθωσης, τη 
σύναψη και την εκτέλεση των συμβάσεων εκμισθώσεως, 
απαιτούνται εγγυητικές επιστολές συμμετοχής και καλής 
εκτελέσεως. 

Άρθρο 4 

Προκήρυξη - Δημοσιότητα - 
Δικαιολογητικά συμμετοχής 

1. Με την απόφαση του Διοικητικού Συμβουλίου της 
Εταιρείας ορίζονται οι γενικοί όροιτων διακηρύξεων, που 
ισχύουν για όλους τους διαγωνισμούς εκμισθώσεως των 
κινητών και ακινήτων της Εταιρείας (με ανοικτό διαγωνι¬ 
σμό και με κλειστό διαγωνισμό), μεταξύ των οποίων περι¬ 
λαμβάνονται: ο τόπος και ο χρόνος διενέργειας του δια¬ 
γωνισμού, οι αρμόδιοι για την παραλαβή και αποσφράγι¬ 
ση των προσφορών, η ημερομηνία, η ώρα και ο τόπος της 
αποσφράγισης καθώς και τα πρόσωπα που δικαιούνται 
να παρίστανται κατ’ αυτήν, τα κριτήρια για την αξιολόγη¬ 
ση των προσφορών, η διάρκεια ισχύος των προσφορών 
και ο απώτατος χρόνος για την κατακύρωση του αποτε¬ 
λέσματος του διαγωνισμού, η εγγύηση συμμετοχής στο 
διαγωνισμό, η εγγύηση καλής εκτελέσεως της σύμβασης 
που θα συναφθεί, τα προσόντα των συμμετεχόντων και τα 
δικαιολογητικά συμμετοχής, η δημοσίευση της προκήρυ¬ 
ξης και οι κυριότεροι όροι της σύμβασης που θα υπογρά¬ 
φει, καθώς και κάθε άλλη διαδικαστική λεπτομέρεια. 

2. Οι ειδικοί όροι εκμίσθωσης για κάθε διαγωνισμό θα 
ορίζονται με απόφαση του αρμοδίου οργάνου διοίκησης 
της Εταιρείας. 

3. Τα έξοδα δημοσίευσης των ανακοινώσεων της Εται¬ 
ρείας στον Ελληνικό τύπο ως και γενικότερα τα πάσης (ρύ¬ 
σεως έξοδα διενέργειας του διαγωνισμού ως και τα τυχόν 
τέλη βαρύνουν το μισθωτή που θα αναδειχθεί. 

4. Στους διαγωνισμούς δε γίνονται δεκτές αντιπροσφο¬ 
ρές. 

Το αρμόδιο όργανο διοίκησης της Εταιρείας, μπορεί να 
μην κατακυρώσει το αποτέλεσμα του διαγωνισμού στον 
πλειοδότη, εφόσον η προσφορά του κρίνεται ασύμφορη 
για την Εταιρεία ή να ματαιώσει οριστικά το διαγωνισμό ή 
να επαναλάβει το διαγωνισμό με ή χωρίς τροποποίηση 
των όρων, χωρίς οποιαδήποτε αποζημίωση του πλειοδό¬ 
τη και των λοιπών υποψηφίων, που έλαβαν μέρος στο δια¬ 
γωνισμό. 

5. Η διαδικασία ανοίγματος των προσφορών, η αξιολό¬ 
γηση των αποτελεσμάτων των διαγωνισμών και η διαδι¬ 
κασία διαπραγμάτευσης γίνεται από επιτροπές που απο¬ 
τελούνται από υπαλλήλους της Εταιρείας ή και άλλα πρό¬ 
σωπα που έχουν ειδικές γνώσεις ή εμπειρία. 


Άρθρο 5 
Κατακύρωση 

Η απόφαση για την κατακύρωση της εκμίσθωσης λαμ- 
βάνεται από το αρμόδιο όργανο διοίκησης της Εταιρείας. 
Η απόφαση παράγει έννομα αποτελέσματα και δεσμεύει 
την Εταιρεία και το διαγωνιζόμενο από την κοινοποίηση 
της στο διαγωνιζόμενο. Η απόφαση της κατακύρωσης πε¬ 
ριλαμβάνει την περιγραφή του εκμισθούμενου πράγμα¬ 
τος, το μίσθωμα, τη διάρκεια της μισθώσεως, περιληπτι¬ 
κή περιγραφή των βασικών όρων της συμβάσεως και την 
προθεσμία υπογραφής της σύμβασης. Η υπογραφή της 
σύμβασης προϋποθέτει την παράδοση εκ μέρους του 
αναδόχου στην Εταιρεία της εγγυητικής επιστολής καλής 
εκτέλεσης της σύμβασης. 

Η συμμετοχή στο διαγωνισμό ενός και μόνον υποψηφί¬ 
ου δεν αποτελεί κώλυμα για την κατακύρωση του αποτε¬ 
λέσματος του διαγωνισμού. 

Τμήμα II 

Άρθρο 6 

Μισθώσεις Ακινήτων 

Το Δ.Σ. της Εταιρείας λαμβάνοντας υπόψη τις ανάγκες 
των υπηρεσιών και τις κρατούσες στεγαστικές συνθήκες 
αποφασίζει για τη μίσθωση ακινήτων και τον τρόπο σύνα¬ 
ψης αυτής. 

Η κατά περίπτωση αρμόδια διεύθυνση της Εταιρείας 
αποφασίζει επίσης για την εκ μέρους της Εταιρείας μί¬ 
σθωση ακινήτων, εγκαταστάσεων κ.λ.π., για την εκμετάλ¬ 
λευση τους με αυτεπιστασία ή με υπεκμίσθωση ή γενικό¬ 
τερα για την εξυπηρέτηση των σκοπών της Εταιρείας. 

Άρθρο 7 

Μισθώσεις χωρίς διαγωνισμό 

Σε όσες περιπτώσεις το Διοικητικό Συμβούλιο της Εται¬ 
ρείας αποφασίζει την απευθείας μίσθωση, οι σχετικές 
διαπραγματεύσεις γίνονται από Επιτροπή, μετά από 
προηγούμενη έρευνα της αγοράς από πρόσωπα που θα 
ορίσει η Εταιρεία. 

Τα σχετικά πρακτικά της Επιτροπής που περιέχουντους 
όρους της συμφωνίας που επιτεύχθηκαν κατά τι δια¬ 
πραγματεύσεις, υποβάλλονται στο Διοικητικό Συμβούλιο 
της Εταιρείας, το οποίο αποφασίζει για την έγκριση, τρο¬ 
ποποίηση ή την απόρριψη της. Στην περίπτωση που το Δι¬ 
οικητικό Συμβούλιο αποφασίσει την τροποποίηση των 
επιτευχθέντων όρων της συμφωνίας, η υπόθεση αναπέ- 
μπεται στην Επιτροπή και εάν ο εκμισθωτής συμφωνήσει 
με τους όρους αυτούς καταρτίζεται το πρακτικό της τελι¬ 
κής συμφωνίας με αυτούς. 

Άρθρο 8 

Μισθώσεις με διαγωνισμό 

Σε κάθε περίπτωση που το Διοικητικό Συμβούλιο της 
Εταιρείας αποφασίζει τη μίσθωση με διαγωνισμό, οι όροι 
της διενέργειας αυτού, της συμμετοχής σ’ αυτόν, η όλη 
διαδικασία του διαγωνισμού, ο τόπος και ο χρόνος διεξα¬ 
γωγής του, τα της υποβολής και του τρόπου επιλύσεως 
των τυχόν υποβαλλομένων ενστάσεων κατά των όρων και 
της διαδικασίας διεξαγωγής του, τα των αρμοδίων για την 
επίλυση των διαφόρων οργάνων, οι υποχρεώσεις των 
συμμετεχόντων και των αναδεικνυόμενων μειοδοτών, οι 

σχετικές δημοσιεύσεις, καθώς και κάθε αναγκαία λεπτο¬ 
μέρεια καθορίζονται μεπροκήρυξη που εγκρίνεται από το 
Διοικητικό Συμβούλιο της Εταιρείας. 

Το Διοικητικό Συμβούλιο της Εταιρείας αποφαίνεται για 
τις τυχόν υποβληθείσες ενστάσεις σχετικά με τη διεξα¬ 
γωγή του διαγωνισμού και την καταλληλότητα των προ- 
σφερθέντων ακινήτων και αποφασίζει για την κατακύρω- 
ση του αποτελέσματος. 

Το Διοικητικό Συμβούλιο της Εταιρείας μπορεί να μην 
κατακυρώσει το αποτέλεσμα του διαγωνισμού στον τε¬ 
λευταίο μειοδότη αλλά να καλεί σε διαπραγμάτευση τους 
τρεις πρώτους μειοδότες, να βελτιώσουν τις προσφορές 
τους και να κατακυρώνειτο αποτέλεσμα του διαγωνισμού 
σε όποιον από τους τρεις μειοδότες προσφέρει τελικά τη 
συμφερότερη προσφορά, χωρίς από από την κατακύρω- 
ση αυτή να δημιουργούνται δικαιώματα οποιασδήποτε 
αποζημίωσης υπέρ των τελευταίων μειοδοτών. 

Το Διοικητικό Συμβούλιο της Εταιρείας, μπορεί να μην 
κατακυρώσει το αποτέλεσματου διαγωνισμού στο τελευ¬ 
ταίο μειοδότη, εφόσον η προσφορά του κρίνεται ασύμ¬ 
φορη για την Εταιρεία ή να ματαιώσει οριστικά το διαγω¬ 
νισμό με ή χωρίς τροποποίηση των όρων, χωρίς οποιαδή¬ 
ποτε αποζημίωση του μειοδότη και των λοιπών 
υποψηφίων που έλαβαν μέρος στο διαγωνισμό. 

Η συμμετοχή στο διαγωνισμό ενός και μόνο υποψηφίου 
δεν αποτελεί κώλυμα για την κατακύρωση του αποτελέ¬ 
σματος του διαγωνισμού. 

Η μίσθωση θεωρείται ότι καταρτίσθηκε με την κατακύ¬ 
ρωση. Γι’ αυτήν συντάσσεται στη συνέχεια συμφωνητικό 
μισθώσεως είτε ιδιωτικό, είτε συμβολαιογραφικό, σύμ¬ 
φωνα με όσα ορίζονται στην προκήρυξη. Προς τούτο 
προσκαλείται αυτός υπέρ του οποίου γίνεται η κατακύ¬ 
ρωση για την υπογραφή του συμφωνητικού μισθώσεως. 
Εάν ο εκμισθωτής δεν προσέλθει εγκαίρως για την υπο¬ 
γραφή του συμφωνητικού μισθώσεως, το Διοικητικό Συμ¬ 
βούλιο μπορεί να καταγγείλει τη μίσθωση εφαρμόζοντας 
τους όρους και τις κυρώσεις της προκήρυξης, οπότε κα¬ 
ταπίπτει αυτοδικαίως υπέρ της Εταιρείας η εγγύηση συμ¬ 
μετοχής στο διαγωνισμό ως ποινική ρήτρα. Οι δαπάνες 
και τα τέλη της σύμβασης βαρύνουν εξ ολοκλήρου τον 
αντισυμβαλλόμενο της Εταιρείας. 

Άρθρο 9 

Μισθώσεις στο εξωτερικό 

Για τη μίσθωση ακινήτου στο εξωτερικό αποφασίζει το 
Διοικητικό Συμβούλιο της Εταιρείας που καθορίζει τους 
όρους, τη διαδικασία και κάθε άλλη λεπτομέρεια. 

Κεφάλαιο Β 
Κανονισμός αγορών 

Άρθρο 10 

Για την αγορά ακινήτου αποφασίζει το Διοικητικό Συμ¬ 
βούλιο της Εταιρείας που καθορίζει τους όρους, τη διαδι¬ 
κασία και κάθε σχετική λεπτομέρεια. 

Σε όσες περιπτώσεις το Διοικητικό Συμβούλιο της Εται¬ 
ρείας αποφασίζει την απευθείας αγορά ακινήτου, οι σχε¬ 
τικές διαπραγματεύσεις γίνονται από Επιτροπή, μετά από 
προηγούμενη έρευνα της αγοράς από πρόσωπα που θα 
ορίσει η Εταιρεία. 

Τα σχετικά πρακτικά της Επιτροπής που περιέχουντους 


κατά τις διαπραγματεύσεις επιτευχθέντες όρους της 
συμφωνίας, υποβάλλονται στο Διοικητικό Συμβούλιο της 
Εταιρείας, το οποίο αποφασίζει για την έγκριση, τροπο¬ 
ποίηση ή την απόρριψή της. Στην περίπτωση που αυτό 
αποφασίσει την τροποποίηση των επιτευχθέντων αυτών 
όρων της συμφωνίας, η υπόθεση αναπέμπεται στην Επι¬ 
τροπή και εάν συμφωνεί ο πωλητής με τους όρους που 
τροποποιήθηκαν καταρτίζεται η τελική συμφωνία. 

Άρθρο 11 

Κοινοί κανόνες εφαρμοζόμενοι στους Κανονισμούς 
των Κεφαλαίων Α’ και Β’ 

1. Με τη λέξη «Εταιρεία», στον παρόντα Κανονισμό νο¬ 
είται η ανώνυμη εταιρεία με την επωνυμία «Ολυμπιακά 
Ακίνητα Α.Ε.». 

2. Προκήρυξη είναι η απόφαση του κατά περίπτωση αρ¬ 
μοδίου οργάνου διοίκησης της Εταιρείας, που περιέχει 
τους όρους για την εν γένει διεξαγωγή του διαγωνισμού 
και τη σύναψη της σύμβασης. 

3. Η προκήρυξη συντάσσεται στην ελληνική γλώσσα. Τα 
έγγραφα εν γένει που απαιτούνται για τη διενέργεια των 
διαγωνισμών και τη συμμετοχή σ’ αυτούς, συντάσσονται 
ομοίως στην Ελληνική γλώσσα. 

4. Οι εγγυήσεις εκδίδονται από πιστωτικά ιδρύματα ή 
άλλα νομικά πρόσωπα που λειτουργούν νόμιμα στα κρά¬ 
τη μέλη της Ευρωπαϊκής Ένωσης και έχουν σύμφωνα με 
τα ισχύοντα το δικαίωμα αυτό. Τα αντίστοιχα έγγραφα 
των εγγυήσεων, εάν δεν είναι διατυπωμένα στην Ελληνι¬ 
κή, θα συνοδεύονται από επίσημη μετάφραση, άλλως εί¬ 
ναι απαράδεκτα. 

Το ποσό της εγγύησης συμμετοχής καθορίζεται εκά- 
στοτε από την οικεία προκήρυξη του διαγωνισμού. Εγ¬ 
γύηση συμμετοχής δεν απαιτείται στον πρόχειρο διαγω¬ 
νισμό και στην διαδικασία της απ' ευθείας ανάθεσης. 

5. Οι επιτροπές είναι τουλάχιστον τριμελείς και συγκρο¬ 
τούνται με απόφαση του Διοικητικού Συμβουλίου της 
Εταιρείας, με την οποία ορίζεται και κάθε αναγκαία λε¬ 
πτομέρεια λειτουργίας αυτών. 

6. Προκειμένου για τις περιπτώσεις του Κεφαλαίου Α', η 
ισχύς της εγγυητικής επιστολής συμμετοχής στο διαγω¬ 
νισμό λήγει τουλάχιστον ένα (1) μήνα μετά τη λήξη της 
ισχύος της προσφοράς του διαγωνιζόμενου και επιστρέ- 
φεται σε αυτόν στον οποίο κατακυρώθηκε ο διαγωνισμός 
μέσα σε δέκα (10) ημέρες από την υπογραφή της σχετι¬ 
κής σύμβασης και την παράδοση της εγγυητικής επιστο¬ 
λής καλής εκτελέσεως στην Εταιρεία, ενώ στους λοιπούς 
που έλαβαν μέρος στο διαγωνισμό επιστρέφεται μέσα σε 
δέκα (10) ημέρες από την επίδοση της κατακύρωσης σε 
αυτόν στον οποίο κατακυρώθηκε ο διαγωνισμός. Η ισχύς 
της εγγυητικής επιστολής καλής εκτέλεσης λήγει, σύμ¬ 
φωνα μετά οριζόμενα στην προκήρυξη. 

7. Με την εγγυητική επιστολή, που αποτελεί αυτοτελή 
σύμβαση και απευθύνεται πάντοτε στην ανώνυμη Εται¬ 
ρεία «ΟΛΥΜΠΙΑΚΑ ΑΚΙΝΗΤΑ Α.Ε.» ο εγγυητής παραιτεί- 
ται υποχρεωτικά των ενστάσεων διζήσεως και διαιρέσε- 
ως και αναγνωρίζει και αναλαμβάνει την υποχρέωση ένα¬ 
ντι της Εταιρείας «ΟΛΥΜΠΙΑΚΑ ΑΚΙΝΗΤΑ Α.Ε.» να 
καταβάλλει ορισμένο χρηματικό ποσό, που ορίζεται στο 
έγγραφο της εγγύησης, με μόνη τη δήλωση της ως άνω 
Εταιρείας προς τον εγγυητή, χωρίς ο εγγυητής να μπορεί 

να ερευνά, ούτε αν υπάρχει ούτε αν είναι νόμιμη η απαί¬ 
τηση. 

8. Όλα τα έξοδα και τέλη της σύμβασης, της κατάπτω¬ 
σης της εγγυητικής επιστολής και γενικά όλων των πρά- 
ξεωντης Εταιρείας που αφορούν τη σχετική σύμβαση βα¬ 
ρύνουν αποκλειστικά τον ανάδοχο. 

9. Απαιτήσεις κατά της Εταιρείας, μπορεί να συμψηφι- 
σθούν μόνον εφόσον αυτή τις έχει αναγνωρίσει εγγρά- 
φως και ορισμένως ή προκύπτουν από τελεσίδικη δικα¬ 
στική απόφαση. 

10. Σε όλες τις προκηρύξεις θα ορίζεται ότι οι διαγωνι¬ 
σμοί και οι σχετικές συμβάσεις της Εταιρείας θα διέπο- 
νται από το ελληνικό δίκαιο και οι τυχόν διαφορές θα επι¬ 
λύονται από τα καθ' ύλην αρμόδια δικαστήρια της Αθή¬ 
νας. 

11. Όλοι οι όροι της προκήρυξης αποτελούν υποχρεω¬ 
τικό περιεχόμενο της σχετικής σύμβασης, ακόμη και αν 
δεν γίνεται ρητή μνεία των όρων αυτών στην σχετική σύμ¬ 
βαση, η δε συμμετοχή παντός διαγωνιζομένου στον οι¬ 
κείο διαγωνισμό υποδηλώνει την ρητή και ανεπιφύλακτη 
αποδοχή εκ μέρους του των όρων της προκήρυξης. 

ΜΕΡΟΣ ΔΕΥΤΕΡΟ 
ΚΕΦΑΛΑΙΟ Γ 

Κανονισμός ανάθεσης εκπόνησης μελετών και 
εκτέλεσης έργων 

Άρθρο 12 

Πεδίο εφαρμογής. Ο κανονισμός αυτός εφαρμόζεται 
για όλες τις μελέτες και τα έργα, που προγραμματίζονται 
και εκτελο ύ νται από τη ν Εταιρεία «ΟΛΥΜ ΠΙΑΚΑΑΚΙΝΗΤΑ 
Α.Ε.». 

α) «Εργοδότης» ή «κύριος του έργου» είναι η Εταιρεία 
«ΟΛΥΜ ΠΙΑΚΑ ΑΚΙΝΗΤΑ Α.Ε.». 

β) Φορέας κατασκευής του έργου είναι η αρμόδια Υπη¬ 
ρεσία της Εταιρείας ή άλλου νομικού προσώπου, που έχει 
την ευθύνη παραγωγής του έργου. 

γ) «Ανάδοχος εργολήπτης» ή «Ανάδοχος» είναι η εργο¬ 
ληπτική επιχείρηση στην οποία έχει ανατεθεί με σύμβαση 
η κατασκευή του έργου. 

δ) «Σύμβαση» είναι η γραπτή συμφωνία μεταξύ εργοδό¬ 
τη και του αναδόχου για την κατασκευή του έργου, καθώς 
και όλα τα σχετικά τεύχη, σχέδια και προδιαγραφές. 

Τμήμα I 

Άρθρο 13 
Εκπόνηση μελετών 

1. Η ανάθεση και εκπόνηση των μελετών γίνεται με την 
ακόλουθη διαδικασία: 

α) Εκπόνηση μελετών απευθείας από την Εταιρεία 
«ΟΛΥΜΠΙΑΚΑ ΑΚΙΝΗΤΑ Α.Ε.». 

β) Εκπόνηση μελετών με ανάθεση σε φορέα του δημό¬ 
σιου τομέα μέρους ή του όλου έργου της μελέτης. 

γ) Εκπόνηση μελετών σε συνεργασία της Εταιρείας 
«ΟΛΥΜ ΠΙΑΚΑ ΑΚΙΝΗΤΑ Α.Ε.», με φορέα του δημοσίου το¬ 
μέα, μέρους ή του όλου έργου της μελέτης. 

δ) Εκπόνηση μελετών με ανάθεση σε ιδιωτικό μελετητι¬ 
κό γραφείο που επιλέγεται από το Διοικητικό Συμβούλιο 
της Εταιρείας, ύστερα από δημοσίευση στοντύπο και στο 
δελτίο του Τεχνικού Επιμελητηρίου της Ελλάδος (Τ.Ε.Ε) 
πρόσκλησης για να εκδηλώσουν το ενδιαφέρον τους, 


όσοι θέλουν να αναλάβουν τη μελέτη ή ύστερα από πρό¬ 
σκληση εκδήλωσης ενδιαφέροντος μεταξύ περιορισμέ¬ 
νου αριθμού μελετητών, που τους ορίζει σε κάθε συγκε¬ 
κριμένη περίπτωση το Διοικητικό Συμβούλιο της Εταιρεί¬ 
ας. 

ε) Με απευθείας ανάθεση σε ιδιωτικό μελετητικό γρα¬ 
φείο για εξειδικευμένα έργα, έργα συντήρησης ή έργα 
κατεπείγοντος χαρακτήρα. 

2. Το κατά περίπτωση αρμόδιο όργανο διοίκησης της 
Εταιρείας, μπορεί να αποφασίζει: 

α) Την εκπόνηση της μελέτης, μαζί με την ανάθεση της 
κατασκευής του έργου. 

β) Την ανάθεση σε ιδιωτικό μελετητικό γραφείο μόνον 
επιμέρους στοιχείων της όλης μελέτης. 

γ) Τη συνεργασία στην εκπόνηση της μελέτης ιδιωτικού 
γραφείου μελετών και του προσωπικού της Εταιρείας 
«ΟΛΥΜΠΙΑΚΑ ΑΚΙΝΗΤΑ Α.Ε.». 

3. Σε κάθε περίπτωση ανάθεσης της μελέτης σε ιδιωτι¬ 
κό μελετητικό γραφείο με προεπιλογή περιορισμένου 
αριθμού προσκαλουμένων μελετητών, ο υποψήφιος που 
αναδεικνύεται μειοδότης μπορεί να καλείται για βελτίωση 
της προσφοράς του. 

4. Σε όλες τις περιπτώσεις ανάθεσης μελέτης από την 
Εταιρεία, η ανάθεση νοείται πάντοτε υπό τον όρο, ότι η 
Εταιρεία «ΟΛΥΜ ΠIΑΚΑ ΑΚΙΝ ΗΤΑ Α. Ε.» αποκτά αυτοδικαί¬ 
ως την πλήρη κυριότητα της μελέτης και μπορεί να χρη¬ 
σιμοποιήσει κατ' επανάληψη σε διάφορα έργα τη μελέτη 
αυτή με προσαρμογές ή χωρίς προσαρμογές και πάντα 
χωρίς να είναι υποχρεωμένη να καταβάλλει άλλη αμοιβή, 
εκτός από αυτή που προβλέπεται στη σχετική σύμβαση. 

5. Η κατακύρωση της ανάθεσης της μελέτης λαμβάνε- 
ται από το κατά περίπτωση αρμόδιο όργανο διοίκησης 
της Εταιρείας, που μπορεί να μην αναθέσει τη μελέτη 
στον τελευταίο μειοδότη, εφόσον η προσφορά του κρίνε - 
ται ασύ μφορη για την Εταιρεία ή να ματαιώσει οριστικά τη 
μελέτη ή να επαναλάβει το διαγωνισμό με ή χωρίς τροπο¬ 
ποίηση των όρων, χωρίς οποιαδήποτε αποζημίωση του 
μειοδότη και των λοιπών υποψηφίων που έλαβαν μέρος 
στο διαγωνισμό. Η απόφαση για την κατακύρωση της με¬ 
λέτης παράγει έννομα αποτελέσματα και δεσμεύει την 
Εταιρεία και τον διαγωνιζόμενο από την κοινοποίησή της 
σε αυτόν. Γιατην υπογραφή της σχετικής σύμβασης είναι 
αναγκαία η προηγούμενη παράδοση στην Εταιρεία της 
προβλεπόμενης εγγυητικής επιστολής καλής εκτελέσε- 
ωςτης σύμβασης. 

6. Οι συμβάσεις ανάθεσης μελέτης καταρτίζονται σύμ¬ 
φωνα με τους όρους που ορίζονται από το Διοικητικό Συμ¬ 
βούλιο της Εταιρείας και συμπεριλαμβάνονται στη σχετι¬ 
κή προκήρυξη, όπου αυτή απαιτείται. Μεταξύ των όρων, 
περιλαμβάνονται κατά περίπτωση, οι σχετικές προθε¬ 
σμίες και εγγυήσεις εκτέλεσης της μελέτης, οι ποινικές 
ρήτρες καθώς και ο τρόπος και ο χρόνος δημοσίευσης πε¬ 
ρίληψης της προκήρυξης ή της πρόσκλησης για εκδήλω¬ 
ση ενδιαφέροντος, οι τεχνικές προδιαγραφές της μελέ¬ 
της, ο χρόνος και ο τρόπος της οριστικής παραλαβής της 
μελέτης, ο χρόνος και το τρόπος καταβολής της αμοιβής, 
η διάρκεια ισχύος των προσφορών και κάθε άλλο σχετικό 
θέμα. 

Τμήμα II 
Άρθρο 14 

Κατασκευή των έργων 

1. Τα έργα της Εταιρείας «ΟΛΥΜΠΙΑΚΑ ΑΚΙΝΗΤΑ Α.Ε.» 
κατασκευάζονται με εργολαβικές συμβάσεις. 

Οι εργολαβικές συμβάσεις καταρτίζονται ύστερα από 
δημοπρασία, της οποίας οι όροι ορίζονται από το Διοικη¬ 
τικό Συμβούλιο της Εταιρείας με τη σχετική προκήρυξη. 
Μεταξύ των όρων, περιλαμβάνονται οι σχετικές προθε¬ 
σμίες και εγγυήσεις εκτέλεσης του έργου, οι ποινικές ρή¬ 
τρες, καθώς και ο τρόπος και χρόνος δημοσίευσης περί¬ 
ληψης της προκήρυξης ή της πρόσκλησης για εκδήλωση 
ενδιαφέροντος, οι τεχνικές προδιαγραφές του έργου, η 
συγγραφή υποχρεώσεων, ο τρόπος και ο χρόνος εκτέλε¬ 
σης του έργου, ο χρόνος και ο τρόπος της οριστικής πα¬ 
ραλαβής του έργου, ο χρόνος και ο τρόπος καταβολής 
του εργολαβικού ανταλλάγματος, η διάρκεια ισχύος των 
προσφορών και κάθε άλλο σχετικό θέμα. 

2. Τρόποι επιλογής αναδόχου για την κατασκευή του 
έργου. 

α) Η ανοικτή δημοπρασία, στην οποία λαμβάνουν μέρος 
και υποβάλλουν προσφορές όλοι όσοι έχουν τα νόμιμα 
προσόντα που προβλέπονται στην προκήρυξη. 

β) Η δημοπρασία με προεπιλογή. Η δημοπρασία αυτή 
διεξάγεται ως εξής: 

Αρχικά εκδηλώνουν ενδιαφέρον συμμετοχής όλοι όσοι 
θεωρούν ότι διαθέτουν τα προσόντα που προδιαγράφο¬ 
νται στην προκήρυξη. Ακολουθεί προεπιλογή και πρό¬ 
σκληση για συμμετοχή στην κυρίως δημοπρασία και επί¬ 
δοση προσφοράς εκείνων που έχουν προεπιλεγεί. Στη 
διαδικασία αυτή μπορεί να καλείται ο μειοδότης για βελ¬ 
τίωση της προσφοράς του. 

γ) Η απευθείας ανάθεση ή ο διαγωνισμός μεταξύ περιο¬ 
ρισμένου αριθμού προσκαλουμένων επιχειρήσεων, με ή 
χωρίς δημοσίευση της περίληψης της προκήρυξης ή της 
πρόσκλησης. Ο τρόπος αυτός αποτελεί εξαιρετική διαδι¬ 
κασία και εφαρμόζεται στα έργα συντήρησης, καθώς και 
σε ειδικές περιπτώσεις, όπως σε περίπτωση θεομηνίας, 
σοβαρού επικείμενου κινδύνου, μοναδικότητας του κατα¬ 
σκευαστή, συνέχισης των εργασιών ύστερα από έκπτωση 
του αναδόχου ή διάλυσης της εργολαβικής σύμβασης, ή 
για έργα ειδικής φύσεως, εφόσον χαρακτηρισθούν έτσι 
με απόφαση του Διοικητικού Συμβουλίου της Εταιρείας, ή 
όταν συντρέχει κατεπείγον ή άλλος λόγος, που διαπιστώ¬ 
νεται με απόφαση του Διοικητικού Συμβουλίου. 

δ) Η διαδικασία επιλογής αναδόχου με διαπραγμάτευ¬ 
ση (ύστερα από προεπιλογή), η οποία εφαρμόζεται στις 
περιπτώσεις ενδιαφέρουσας για την Εταιρεία επένδυ¬ 
σης, που είναι αναγκαία για την εκμετάλλευση του ακινή¬ 
του από τον επενδυτή και περιλαμβάνει την κατασκευή 
έργων ή και την εκτεταμένη ανακαίνιση υφισταμένων 
εγκαταστάσεων. Η επιλογή του επενδυτή γίνεται με την 
ακόλουθη διαδικασία. Με απόφαση του Διοικητικού Συμ¬ 
βουλίου της Εταιρείας προβλέπονται τα κριτήρια της επι¬ 
λογής στα εξής στάδια: (α) Δημοσιεύεται πρόσκληση της 
Εταιρείας σε δύο τουλάχιστον ημερήσιες εφημερίδες, με 
την οποία καλούνται να εκδηλώσουν ενδιαφέρον συμμε¬ 
τοχής όσοι διαθέτουν τα προσόντα που προδιαγράφο¬ 
νται στην προκήρυξη, (β) Γίνεται προεπιλογή και πρό¬ 
σκληση για υποβολή προσφοράς εκείνων που έχουν προ- 


επιλεγεί. Στη συνέχεια η επιτροπή διαγωνισμού αξιολογεί 
τις προσφορές των προεπιλεγέντων και, με βάση τη βαθ¬ 
μολογία αυτών, καταρτίζει πίνακα κατάταξης κατά σειρά 
επιτυχίας των υποψηφίων αναδοχών που υπέβαλαν προ¬ 
σφορές. Η Εταιρεία διατηρείτο δικαίωμα να προχωρήσει 
σε διαπραγματεύσεις, που θα βελτιώνουν την τελική προ- 
σφοράτου αναδόχου, πριντην κατακύρωση. Με βάση τον 
πίνακα κατάταξης των υποψηφίων αναδοχών, η Εταιρεία 
καλεί τον πρώτο κατά σειρά υποψήφιο σε διαπραγματεύ¬ 
σεις για βελτίωση της προσφοράς του. Εφόσον, για οποι- 
ονδήποτε λόγο, προκύψει διαφωνία στη φάση της δια¬ 
πραγμάτευσης, η Εταιρεία διατηρεί το δικαίωμα να μην 
κατακυρώσειτο αποτέλεσμα στον πρώτο κατά σειρά υπο¬ 
ψήφιο, αλλά να προχωρήσει στον δεύτερο κατά σειρά 
υποψήφιο. Σε περίπτωση που οι διαπραγματεύσεις με τον 
δεύτερο κατά σειρά υποψήφιο οδηγήσουν αυτόν (τον 
δεύτερο κατά σειρά υποψήφιο) στη βαθμολογία που επέ¬ 
τυχε ο πρώτος υποψήφιος ανάδοχος και επί πλέον αυτός 
αποδεχθεί τα σημεία της διαπραγμάτευσης, στα οποία εί¬ 
χε επέλθει διαφωνία με τον πρώτο κατά σειρά υποψήφιο, 
τότε η Εταιρεία έχει το δικαίωμα να κατακυρώσει το απο¬ 
τέλεσμα στον δεύτερο κατά σειρά υποψήφιο. Η Εταιρεία 
έχει το δικαίωμα να επαναλάβει την ίδια διαδικασία της 
διαπραγμάτευσης με όλους τους επόμενους κατά σειρά 
επιτυχίας υποψήφιους αναδόχους) Η ανάθεση με συν¬ 
δυασμό των παραπάνω διαδικασιών, όταν τούτο δικαιο¬ 
λογείται για λόγους εξυπηρέτησης των έργων και των 
συμφερόντων της Εταιρείας. Το κατά περίπτωση αρμό¬ 
διο όργανο διοίκησης της Εταιρείας σε κάθε περίπτωση, 
μπορεί να αναθέσει τμήματα του έργου απευθείας σε 
εξειδικευμένες επιχειρήσεις, όπως ειδικά συνεργεία. 

3. α) Η προκήρυξη για τη δημοπράτηση καθορίζειτο σύ¬ 
στημα υποβολής προσφορών. Το σύστημα υποβολής 
προσφορών αποφασίζεται από το Διοικητικό Συμβούλιο 
της Εταιρείας. Η προκήρυξη μπορεί να περιλαμβάνει και 
την εκπόνηση της μελέτης κατά τις διατάξεις της παρα¬ 
γράφου 2 του άρθρου 13, οπότε γίνεται αξιολόγηση της 
προσφοράς από επιτροπή αξιολόγησης. 

β) Με τη δημοπρασία επιδιώκεται η ανάδειξη αναδόχου 
ικανού για την έγκαιρη, άρτια και οικονομική κατασκευή 
του έργου. 

γ) Για τη σχετική κρίση τα όργανα διοίκησης της Εται¬ 
ρείας, λαμβάνουν υπόψη τους κάθε πρόσφορο, κατά την 
κρίση τους, τεκμηριωμένο στοιχείο, που αναφέρεται στην 
ικανότητα και αξιοπιστία για την εκτέλεση του συγκεκρι¬ 
μένου έργου της επιχείρησης που είναι μειοδότρια, σε 
συνδυασμό με τις υποχρεώσεις της από άλλα έργα που η 
επιχείρηση αυτή έχει υπό κατασκευή. Το κατά περίπτωση 
αρμόδιο όργανο διοίκησης της Εταιρείας, μπορεί να μην 
αναθέσει το έργο στον τελευταίο μειοδότη, εφόσον η 
προσφορά του κρίνεται ασύμφορη για την Εταιρεία ή να 
ματαιώσει οριστικά το έργο ή να επαναλάβει το διαγωνι¬ 
σμό με ή χωρίς τροποποίηση των όρων, χωρίς οποιαδή¬ 
ποτε αποζημίωση του μειοδότη και των λοιπών υποψη¬ 
φίων που έλαβαν μέρος στο διαγωνισμό. 

4. α) Στις δημοπρασίες για την κατασκευή των έργων 
καλούνται καταρχήν εργοληπτικές επιχειρήσεις δημο¬ 
σίων έργων που είναι εγγεγραμμένες στο Μητρώο Εργο¬ 
ληπτικών Επιχειρήσεων (Μ.Ε.Ε.). Πληντων ανωτέρω, με 
απόφαση του Διοικητικού Συμβουλίου της Εταιρείας, δύ- 
ναται να χρησιμοποιούνται και άλλες επιχειρήσεις, σε μι- 

κρά έργα ή σε έργα συντήρησης ή σε περιπτώσεις ανά¬ 
γκης ή συνέχισης ή εκτέλεσης εργασιών, που η ανάδοχος 
επιχείρηση καθυστερεί ή αρνείται να κατασκευάσει ή 
όταν πρόκειται για προμήθειες σχετικά με τα έργα και ει¬ 
δικότερα για προμήθειες εξοπλισμού με εγκαταστάσεις ή 
όχι ή σε ανάλογες περιπτώσεις. 

β) Τα προσόντα των αλλοδαπών επιχειρήσεων που κα¬ 
λούνται να λάβουν μέρος στις δημοπρασίες καθορίζονται 
από το Διοικητικό Συμβούλιο. 

5. Οι συμβάσεις που καταρτίζονται για την κατασκευή 
των έργων, ρυθμίζουν κάθε θέμα που αναφέρεται στην 
κατασκευή αυτή και στην εκπλήρωση της σύμβασης γενι¬ 
κά και ιδιαίτερα στις προδιαγραφές που εφαρμόζονται, 
στοντρόποπροσδιορισμού και καταβολήςτου εργολαβι¬ 
κού ανταλλάγματος (τιμές μονάδας, κατ’ αποκοπήν 
αντάλλαγμα κ.λ.π.) στην τυχόν παροχή έντοκης προκατα¬ 
βολής στον ανάδοχο με εγγύηση πιστωτικού ιδρύματος, 
στην έκπτωση του αναδόχου και τη λήψη μέτρων σε βά¬ 
ρος του αναδόχου, στις εγγυήσεις για την καλή εκτέλεση 
και αποπεράτωση του έργου, στις ποινικές ρήτρες, στις 
προθεσμίες, τα όρια τυχόν προσθέτων εργασιών, που 
υποχρεούται ο ανάδοχος να εκτελέσει με τους συμβατι¬ 
κούς όρους, στην ασφάλεια των έργων και εργαζομένων, 
στη συνεργασία αναδοχών με διαφορετικό μεταξύ τους 
αντικείμενο στο έργο και σε οποιοδήποτε άλλο θέμα. 

6. Οποιαδήποτε τροποποίηση της σύμβασης κατά τη 
διάρκεια της εκτέλεσής της αποφασίζεται από το Διοικη¬ 
τικό Συμβούλιο της Εταιρείας και καταρτίζεται σχετική 
τροποποιητική σύμβαση, εκτός από τις περιπτώσεις, που 
η σύμβαση ορίζει ως υποχρεωτικές για τον ανάδοχο τις 
τροποποιήσεις. 

Άρθρο 15 

Εξέταση δικαιολογητικών, άνοιγμα και 
αξιολόγηση προσφορών 

Η διαδικασία εξέτασης των δικαιολογητικών, ανοίγμα¬ 
τος των προσφορών και αξιολόγησης των προσφορών γί¬ 
νεται από επιτροπή. Η επιτροπή αξιολόγησης των προ¬ 
σφορών μπορεί να ανατίθεται σε διαφορετική επιτροπή 
από εκείνη που συγκροτείται για την εξέταση των δικαιο- 
λογητικών και το άνοιγμα των προσφορών. Οι επιτροπές 
μπορεί να αποτελούνται από υπαλλήλους της Εταιρείας, 
καθώς και άλλα πρόσωπα με σχετικές ειδικές γνώσεις και 
εμπειρία. 

Άρθρο 16 

Κατακύρωση του έργου 

Η απόφαση για την κατακύρωση του έργου λαμβάνεται 
από το κατά περίπτωση αρμόδιο όργανο διοίκησης της 
Εταιρείας. Η απόφαση παράγει έννομα αποτελέσματα 
και δεσμεύει την Εταιρεία και τον διαγωνιζόμενο από την 
κοινοποίηση αυτής στον διαγωνιζόμενο. Για την υπογρα¬ 
φή της σχετικής σύμβασης είναι αναγκαία η προηγούμε¬ 
νη παράδοση στην Εταιρεία της προβλεπόμενης εγγυητι¬ 
κής επιστολής καλής εκτελέσεως της σύμβασης. 

Άρθρο 17 

Διοίκηση - Εποπτείατου έργου 

1. Η παρακολούθηση, ο έλεγχος και η διοίκηση κατα¬ 
σκευής των έργων ανήκει στην αρμόδια υπηρεσία της 
Εταιρείας ή στο Φορέα κατασκευήςτου έργου, που ενερ¬ 


γεί ό,τι απαιτείται για την καλή και έγκαιρη εκτέλεση των 
έργων και ορίζει τους τεχνικούς υπαλλήλους που θα απα¬ 
σχοληθούν ειδικότερα με την επίβλεψη, προορίζει τα κα¬ 
θήκοντα τους, όταν είναι περισσότεροι από ένας, παρα¬ 
κολουθεί το έργο τους και γενικά προβαίνει σε κάθε νόμι¬ 
μη ενέργεια. 

2. Στην περίπτωση κατασκευής του έργου με ανάθεση 
σε ανάδοχο, η επίβλεψη αποσκοπεί στην πιστή εκπλήρω¬ 
ση από τον ανάδοχο των όρων της σύμβασης και την κα¬ 
τασκευή του έργου κατά τους κανόνες της τέχνης και με 
τα κατάλληλα υλικά της ποιότητας που προβλέπεται, 
ώστε να ανταποκρίνεται στον προορισμό του. Ο ανάδο¬ 
χος είναι υποχρεωμένος να εξασφαλίσει την απρόσκοπτη 
άσκηση της επίβλεψης στα εργοτάξια, όπου κατασκευά¬ 
ζονται τμήματα του έργου και γενικά σε όλους τους χώ¬ 
ρους που κρίνει απαραίτητο η επιβλέπουσα διεύθυνση. 

Άρθρο 18 

Παραλαβή των έργων 

1. Η παραλαβή των έργων που κατασκευάζονται με ερ¬ 
γολαβίες γίνεται σύμφωνα με τα προβλεπόμενα στη σχε¬ 
τική σύμβαση. 

2. Οι εργασίες που εκτελούνται με αυτεπιστασία παρα- 
λαμβάνονται με βάση επιμέτρηση, κατά το εφικτό των ερ¬ 
γασιών και απολογισμού της σχετικής δαπάνης, όπως κα¬ 
τά τα λοιπά ορίζεται από το αρμόδιο όργανο διοίκησης 
της Εταιρείας. 

Άρθρο 19 
Άλλες διατάξεις 

1. Για τις συναφείς με την εκτέλεση των έργων προμή¬ 
θειες έχουν εφαρμογή οι διατάξεις του κανονισμού προ¬ 
μηθειών της Εταιρείας. 

2. Τα έξοδα και τυχόν τέλη δημοσίευσης των ανακοινώ¬ 
σεων της Εταιρείας στον ελληνικό τύπο βαρύνουν τον 
ανάδοχο στον οποίο κατακυρώνεται η εκπόνηση της με¬ 
λέτης ή η ανάθεση του έργου. 

ΚΕΦΑΔΑΙΟ Δ’ 

Κανονισμός ανάθεσης και εκτέλεσης προμηθειών 
και παροχής υπηρεσιών 

Άρθρο 20 
Πεδίο εφαρμογής 

1. α) Στις διατάξεις του κανονισμού αυτού υπάγονται οι 
κάθε είδους προμήθειες αγαθών και παροχής υπηρε¬ 
σιών, που πραγματοποιούνται από την Εταιρεία «ΟΑΥ- 
ΜΠΙΑΚΑ ΑΚΙΝΗΤΑ Α.Ε.». 

β) Προμήθειες της Εταιρείας είναι συμβάσεις από επα¬ 
χθή αιτία, που συνάπτονται εγγράφως μεταξύ ενός προ¬ 
μηθευτή και της Εταιρείας. Επίσης, θεωρούνται προμή¬ 
θειες της Εταιρείας και οι συμβάσεις ανάθεσης εκτελέσε¬ 
ως εργασιών, εγκατάστασης, συντήρησης, μεταφοράς ή 
και άλλων εργασιών που σχετίζονται με την προμήθεια 
των αγαθών, εφόσον η αξία των υπό προμήθεια αγαθών 
υπερβαίνει την αντίστοιχη των εργασιών. 

γ) Οι διατάξεις του κανονισμού αυτού έχουν ανάλογη 
εφαρμογή και για τις συμβάσεις από επαχθή αιτία για κά¬ 
θε είδους εργασίες και παροχή υπηρεσιών, όπως υπηρε¬ 
σίες μεταφορών κάθε μορφής και κατηγορίας, υπηρεσίες 
ασφάλισης, υπηρεσίες συντήρησης και επισκευών, υπη- 

ρεσίες πληροφορικής, οργάνωσης, εκπόνησης οικονομι¬ 
κών μελετών, στατιστικής, έρευνας αγοράς, συμβουλών 
διοίκησης, υπηρεσίες καθαρισμού κτιρίων και διαχείρι¬ 
σης ακινήτων, υπηρεσίες αποχέτευσης και διάθεσης 
απορριμμάτων, εγκαταστάσεις υγιεινής, υπηρεσίες 
έρευνας και ανάπτυξης, υπηρεσίες εκδόσεων και εκτυ¬ 
πώσεων, υπηρεσίες δημοσκοπήσεων, υπηρεσίες λογιστι¬ 
κής. 

Αν μια σύμβαση υπηρεσιών έχει αντικείμενο ταυτόχρο¬ 
να και την προμήθεια προϊόντων, τότε αυτές εμπίπτουν 
στη σύμβαση υπηρεσιών εφόσον η αξία των υπηρεσιών 
υπερβαίνει την αξία των προϊόντων που περιλαμβάνονται 
στη σύμβαση. 

δ) Οι προμήθειες και οι υπηρεσίες, μπορεί να αφορούν 
τις ανάγκες του κεντρικού καταστήματος της έδρας της 
Εταιρείας ήτις ανάγκες κάθε υποκαταστήματος της Εται¬ 
ρείας χωριστά ή τις ανάγκες περισσοτέρων από ένα υπο¬ 
καταστημάτων . Τα οριζόμενα ποσά για πρόχειρο διαγω¬ 
νισμό και με απευθείας ανάθεση υπολογίζονται χωριστά 
για την έδρα της Εταιρείας και για κάθε υποκατάστημα 
της Εταιρείας. 

Άρθρο 21 

Διαδικασίες σύναψης συμβάσεων προμηθειών - 
παροχής υπηρεσιών 

Οι διαδικασίες συνάψεως συμβάσεων προμηθειών και 
παροχής υπηρεσιών διακρίνονται σε συνοπτικές (πρόχει¬ 
ρος διαγωνισμός), ανοικτές, κλειστές και με διαπραγμά¬ 
τευση. 

1. Πρόχειρος διαγωνισμός είναι η διαδικασία που διε- 
νεργείται μόνο για τη σύναψη συμβάσεων προμηθειών 
και υπηρεσιών αξίας κάτω του ποσού των σαράντα τεσ¬ 
σάρων χιλιάδων (44.000) ΕΥΡΩ ετησίως, κατ' είδος προ¬ 
μήθειας αγαθού, εργασίας ή παροχής υπηρεσιών. Ο πρό¬ 
χειρος διαγωνισμός γίνεται με δημοσίευση ανακοίνωσης 
της Εταιρείας σε μια τουλάχιστον ημερήσια εφημερίδα. 

2. Με διαπραγμάτευση είναι η διαδικασία, που η Εται¬ 
ρεία προσφεύγει στους προμηθευτές της επιλογής της 
και διαπραγματεύεται τους όρους της υπό σύναψη συμ- 
βάσεως με έναν ή περισσότερους από αυτούς, αφού έχει 
προηγηθεί δημοσίευση σχετικής προκήρυξης. Η διαδικα¬ 
σία με διαπραγματεύσεις εφαρμόζεται: 

α) Όταν η αξία της υπό σύναψη σύμβασης δεν υπερβαί¬ 
νει, ανά υποκατάστημα, το ποσό των είκοσι τριών χιλιά¬ 
δων πεντακοσίων (23.500) ΕΥΡΩ ετησίως κατ' είδος προ¬ 
μήθειας αγαθού, εργασίας ή παροχής υπηρεσιών. Στη 
διαδικασία με διαπραγμάτευση, η Εταιρεία με βάση τις 
πληροφορίες για την προσωπική κατάσταση επιλέγει τον 
προμηθευτή που προσφέρει τη χαμηλότερη τιμή. Η δια¬ 
δικασία με απευθείας διαπραγματεύσεις γίνεται από τρι¬ 
μελή επιτροπή. 

Οι υποψήφιοι που γίνονται δεκτοί για διαπραγμάτευση 
δεν μπορεί να είναι λιγότεροι από τρεις, εφόσον υπάρχει 
κατάλληλος αριθμός υποψηφίων. Αν η αξία της υπό σύ¬ 
ναψη σύμβασης με διαπραγμάτευση δεν είναι μεγαλύτε¬ 
ρη του ποσού των δεκαπέντε χιλιάδων (15.000) ΕΥΡΩ, 
απαιτείται σχετική έρευνα της αγοράς για τις τρέχουσες 
ανταγωνιστικές τιμές της αγοράς και σύνταξη σχετικής 
έκθεσης και προϋπολογισμός της συνολικής δαπάνης. Η 
έρευνα της αγοράς γίνεται από υπαλλήλους της αρμό¬ 
διας διεύθυνσης ή και από τρίτα πρόσωπα, που διαθέ¬ 


τουν ειδικές γνώσεις ή εμπειρία, που υποβάλλουν την έκ¬ 
θεσή τους στον Γενικό Διευθυντή. Τα πρόσωπα που ενερ¬ 
γούν την έρευνα δεν μπορούν να είναι μέλη της επιτρο¬ 
πής. Η επιτροπή εισηγείται στον Γενικό Διευθυντή, που 
λαμβάνει την οριστική απόφαση επιλογής του αναδόχου. 

β) Η Εταιρεία μπορεί επίσης να συνάπτει συμβάσεις 
προμηθειών ή παροχής υπηρεσιών με τη διαδικασία των 
διαπραγματεύσεων ανεξαρτήτως ποσού, χωρίς προη¬ 
γούμενη δημοσίευση προκηρύξεως διαγωνισμού, στις 
ακόλουθες περιπτώσεις: 

αα. Όταν δεν υποβλήθηκε καμία προσφορά μετά από 
πρόσκληση σε ανοικτό ή κλειστό διαγωνισμό, εφόσον οι 
αρχικοί όροιτης προκήρυξης δεν έχουν τροποποιηθεί ου- 
σιωδώς. 

ββ. Όταν τα σχετικά προϊόντα, υπηρεσίες κατασκευά¬ 
ζονται, παρέχονται αποκλειστικά για σκοπούς ερευνών, 
πειραμάτων, μελετών ή αναπτύξεως. Η διάταξη αυτή δεν 
καλύπτει την παραγωγή ποσοτήτων ικανών να εξασφαλί¬ 
σουν εμπορική βιωσιμότητα στο είδος ή την απόσβεση 
δαπανών έρευνας και αναπτύξεως. 

γγ. Όταν για τεχνικούς ή για λόγους που αφορούν την 
προστασία δικαιωμάτων αποκλειστικότητας, τα προς 
προμήθεια προϊόντα ή η εκτέλεση των υπηρεσιών μπο¬ 
ρούν να παρασχεθούν μόνο από ορισμένο προμηθευτή ή 
να ανατεθούν σε συγκεκριμένο πρόσωπο. 

δδ. Στο βαθμό που είναι αναγκαίο, όταν για κατεπείγο- 
ντες λόγους οφειλόμενους σε γεγονότα που δεν είναι δυ¬ 
νατό να τηρηθούν οι προθεσμίες που απαιτούνται στις 
ανοικτές ή κλειστές διαδικασίες. Οι περιστάσεις που επι¬ 
καλείται η Εταιρεία δεν πρέπει να απορρέουν από δική 
της ευθύνη. 

εε. Για τις συμπληρωματικές παραδόσεις - υπηρεσίες 
που πραγματοποιούνται από τον αρχικό προμηθευτή - 
ανάδοχο και προορίζονται είτε για τη μερική ανανέωση 
προμηθειών ή εγκαταστάσεων ή υπηρεσιών τρέχουσας 
χρήσης, είτε για επέκταση υφιστάμενων προμηθειών ή 
εγκαταστάσεων ή υπηρεσιών εφόσον η αλλαγή προμη¬ 
θευτή - αναδόχου θα υποχρέωνε ενδεχομένως την Εται¬ 
ρεία να προμηθευτεί υλικό με διαφορετικά τεχνικά χαρα¬ 
κτηριστικά, τα οποία είναι ασυμβίβαστα ή προκαλούν δυ¬ 
σανάλογες τεχνικές δυσχέρειες ως προς τη χρήση και 
συντήρηση. Η διάρκεια αυτώντων συμβάσεων καθώς και 
των ανανεώσιμων συμβάσεων δεν επιτρέπεται κατά κα¬ 
νόνα, να υπερβαίνει τα τρία έτη. 

στστ. Για συμπληρωματικές υπηρεσίες, από τον αρχικό 
προμηθευτή, που δεν περιλαμβάνονται στο αρχικό πρό¬ 
γραμμα, ούτε στην πρώτη συναφθείσα σύμβαση και οι 
οποίες κατέστησαν αναγκαίες λόγω απρόβλεπτων περι¬ 
στάσεων κατά την εκτέλεση της υπηρεσίας της αρχικής 
σύμβασης ή όταν οι συμπληρωματικές υπηρεσίες δεν 
μπορούν από τεχνική ή οικονομική άποψη να διαχωρι¬ 
στούν από την κυρία σύμβαση χωρίς μείζονα προβλήμα¬ 
τα. 

3. Ανοικτός διαγωνισμός είναι η διαδικασία, που η Εται¬ 
ρεία δημοσιεύει προκήρυξη σε δύο (2) τουλάχιστον ημε¬ 
ρήσιες εφημερίδες, της οποίας οι όροι καθορίζονται γενι¬ 
κά για όλες τις προμήθειες ή υπηρεσίες ή ειδικά για συ¬ 
γκεκριμένη προμήθεια, ή υπηρεσία αν συντρέχουν ειδικοί 
λόγοι, από το Διοικητικό Συμβούλιο. Στη διαδικασία αυτή 
κάθε ενδιαφερόμενος προμηθευτής μπορεί να υποβάλλει 
προσφορά. 

4. Κλειστός διαγωνισμός είναι η διαδικασία, κατά την 
οποία μόνον οι προμηθευτές ή οι παρέχοντες υπηρεσίες 
που έχουν προσκληθεί από την Εταιρεία μπορούν να υπο¬ 
βάλλουν προσφορά. 

Στις περιπτώσεις αα, ββ, γγ, δδ, εε και στστ της παρα¬ 
πάνω παραγράφου 2β και στην αμέσως παραπάνω περί¬ 
πτωση της παραγράφου 4, ο υποψήφιος που αναδεικνύε- 
ται μειοδότης μπορεί να καλείται για βελτίωση της προ¬ 
σφοράς του. 

Εάν τόσο οι συμβάσεις προμηθειών, όσο και οι συμβά¬ 
σεις παροχής υπηρεσιών εμπίπτουν στις διατάξεις των 
π.δ. 370/95 και π.δ. 346/98 αντίστοιχα, τότε εφαρμόζονται 
οι διατάξεις των παραπάνω π.δ.. 

Άρθρο 22 

Δικαίωμα συμμετοχής - Τεχνικές προδιαγραφές 

1. Στις προμήθειες ή την παροχή υπηρεσιών που διε- 
νεργούνται κατά τον κανονισμό αυτό, δικαίωμα συμμετο¬ 
χής έχουν φυσικά και νομικά πρόσωπα, καθώς και ενώ¬ 
σεις προμηθευτών που υποβάλλουν κοινή προσφορά. 

2. Οι τεχνικές προδιαγραφές των υπό προμήθεια αγα¬ 
θών ορίζονται από την αρμόδια υπηρεσία της Εταιρείας 
«ΟΛΥΜΠΙΑΚΑ ΑΚΙΝΗΤΑΑ.Ε.» και ελέγχονται, εγκρίνονται 
και τροποποιούνται από το κατά περίπτωση αρμόδιο όρ¬ 
γανο διοίκησης της Εταιρείας. 

3. Η Εταιρεία υποχρεούται να τηρεί κατάλογο προμη¬ 
θευτών, παρεχόντων υπηρεσιών και αρχείο τιμών - αμοι¬ 
βών των πραγματοποιηθεισών προμηθειών και παροχής 
υπηρεσιών. Στον κατάλογο των προμηθευτών - παρεχό¬ 
ντων υπηρεσιών σημειώνεται κάθε ενδιαφέρουσα αντι- 
συμβατική συμπεριφορά αυτών. 

Οι τιμές του αρχείου που κάθε φορά ενημερώνονται, 
λαμβάνονται υπόψη για την αξιολόγηση των τιμών προ¬ 
μηθειών και αμοιβών που ενεργούνται στο μέλλον. 

4. Για τη σύναψη και εκτέλεση των συμβάσεων προμη¬ 
θειών και παροχής υπηρεσιών απαιτούνται εγγυήσεις 
συμμετοχής, καλής εκτελέσεως και τυχόν προκαταβο¬ 
λής. Η προκαταβολή παρέχεται πάντοτε έντοκα από την 
Εταιρεία. 

Άρθρο 23 

Προκήρυξη - δημοσιότητα, δικαιολογητικά συμμετοχής 

1. Με απόφαση του Διοικητικού Συμβουλίου της Εται¬ 
ρείας ορίζονται οι όροι της προκήρυξης που ισχύουν γε¬ 
νικά για όλους τους διαγωνισμούς των προμηθειών - πα¬ 
ροχής υπηρεσιών (ανοικτός διαγωνισμός, κλειστός δια¬ 
γωνισμός), ή ειδικά για συγκεκριμένο διαγωνισμό. 
Μεταξύ των όρων περιλαμβάνονται: το είδος, η ποσότητα 
του προς προμήθεια αγαθού, τα αρμόδια όργανα για την 
παραλαβή και αποσφράγιση των προσφορών, η ημερο¬ 
μηνία, η ώρα και ο τόπος της αποσφράγισης, καθώς και 
τα πρόσωπα που δικαιούνται να παρίστανται, τα κριτήρια 
για την αξιολόγηση των προσφορών, η διάρκεια ισχύος 
των προσφορών και η κατακύρωση της προμήθειας, η εγ¬ 
γύηση συμμετοχής στο διαγωνισμό, η εγγύηση καλής 
εκτελέσεως και τυχόν προκαταβολής της προμήθειας, το 
επιτόκιο χορήγησης προκαταβολής, τα προσόντα και τα 
δικαιολογητικά συμμετοχής, η δημοσίευση της προκήρυ¬ 
ξης και οι κυριότεροι όροι της σύμβασης που θα υπογρά¬ 
φει, καθώς και κάθε διαδικαστική λεπτομέρεια. Με από¬ 


φαση του Διοικητικού Συμβουλίου μπορεί να τροποποι¬ 
ούνται οι ως άνω όροι, γενικοί ή ειδικοί. 

Επίσης επιπρόσθετοι όροιτίθενται όταν αυτό επιβάλλε¬ 
ται από τη σχετική νομοθεσία των π.δ. 370/95 και 346/98. 

2. Τα έξοδα καιτυχόντέλη δημοσίευσης των ανακοινώ¬ 
σεων της Εταιρείας στον ελληνικό τύπο βαρύνουν τον φο¬ 
ρέα στον οποίο κατακυρώνεται η προμήθεια ή ανατίθεται 
η εκτέλεση εργασιών ή παροχής υπηρεσιών. 

3. Η διαδικασία ανοίγματος των προσφορών, η αξιολό¬ 
γηση των αποτελεσμάτων των διαγωνισμών και η διαδι¬ 
κασία διαπραγμάτευσης γίνεται από επιτροπές που απο¬ 
τελούνται από υπαλλήλους της Εταιρείας ή και άλλα πρό¬ 
σωπα που έχουν ειδικές γνώσεις ή εμπειρία. 

Άρθρο 24 

Κατακύρωση ανάθεση προμήθειας - Σύμβαση 

1. Το κατά περίπτωση αρμόδιο όργανο διοίκησης της 
Εταιρείας, μπορεί να μην αναθέσει την προμήθεια ή την 
παροχή υπηρεσιών στον τελευταίο μειοδότη, εφόσον η 
προσφορά του κρίνεται ασύμφορη για την Εταιρεία ή να 
ματαιώσει οριστικά την προμήθεια - υπηρεσία ή να επα- 
ναλάβει το διαγωνισμό με ή χωρίς τροποποίηση των 
όρων, χωρίς οποιαδήποτε αποζημίωση του μειοδότη και 
των λοιπών υποψηφίων που έλαβαν μέρος στο διαγωνι¬ 
σμό. 

2. Η απόφαση για την κατακύρωση της προμήθειας, της 
ανάθεσης εργασιών ή παροχής υπηρεσιών λαμβάνεται 
από το κατά περίπτωση αρμόδιο όργανο διοίκησης της 
Εταιρείας. 

Η απόφαση για την κατακύρωση παράγει έννομα απο¬ 
τελέσματα και δεσμεύει την Εταιρεία και τον διαγωνιζό- 
μενο από την κοινοποίησή της σε αυτόν. 

Για την υπογραφή της σχετικής σύμβασης είναι ανα¬ 
γκαία η προηγούμενη παράδοση στην Εταιρεία της προ- 
βλεπόμενης εγγυητικής επιστολής καλής εκτελέσεως 
της σύμβασης. 

Άρθρο 25 

Κοινοί κανόνες των διαγωνισμών, διαδικασιών και 
Συμβάσεωντων Κεφαλαίων Γ’ καιΔ’. 

1. α. Οιδιατάξειςτου άρθρου αυτού ισχύουν για τις ανα¬ 
θέσεις εκπόνησης μελετών, εκτέλεσης έργων, εκτέλεσης 
προμηθειών, εργασιών και παροχής υπηρεσιών των Κε¬ 
φαλαίων Γ’ και Δ’ της παρούσας απόφασης. 

β. Όπου στις διατάξεις της παρούσας απόφασης ανα- 
φέρεται η λέξη «Εταιρεία» νοείται η Εταιρεία «ΟΛΥΜΠΙΑ¬ 
ΚΑ ΑΚΙΝΗΤΑ Α.Ε.». 

γ. Όπου στις διατάξεις της παρούσας απόφασης ανα- 
φέρεται το αρμόδιο όργανο διοίκησης της Εταιρείας, η 
αρμοδιότητα νοείται όπως αυτή προκύπτει από το κατα¬ 
στατικό της Εταιρείας. 

δ. Οι επιτροπές είναι τουλάχιστον τριμελείς και συ¬ 
γκροτούνται με απόφαση του Διοικητικού Συμβουλίου, με 
την οποία ορίζεται και κάθε λεπτομέρεια λειτουργίας αυ¬ 
τών. Οι επιτροπές γνωμοδοτούν πέραντων θεμάτων αξιο¬ 
λόγησης προσφορών και για κάθε άλλο σχετικό θέμα που 
προκύπτει κατά την εκτέλεση των συμβάσεων. 

ε. Προκήρυξη είναι η απόφαση του κατά περίπτωση αρ¬ 
μοδίου οργάνου διοίκησης της Εταιρείας, που περιέχει 
τους όρους για την εν γένει διεξαγωγή του διαγωνισμού 
και τη σύναψη της σύμβασης. 

2. Οι προθεσμίες για υποβολή δικαιολογητικών και προ¬ 
σφορών στις ανοικτές ή κλειστές διαδικασίες που ορίζο¬ 
νται στις δημοσιευόμενες διακηρύξεις όλων των διαγωνι¬ 
σμών δεν μπορεί να είναι μικρότερες των δέκα πέντε (15) 
ημερών. 

3. Η δημοπρασία και ο διαγωνισμός δεν ολοκληρώνο¬ 
νται πριν εγκριθεί το αποτέλεσμα τους από το κατά περί¬ 
πτωση αρμόδιο όργανο της Εταιρείας. Η εγκριτική από¬ 
φαση περιλαμβάνει και τυχόν βελτιώσεις της προσφοράς 
που γίνονται δεκτές από την ενδιαφερόμενη επιχείρηση, 
όπου η βελτίωση της προσφοράς προβλέπεται. 

4. Το αποτέλεσμα των δημοπρασιών και των διαγωνι¬ 
σμών ακυρώνεται: 

α. Για παράτυπη διεξαγωγή, εφόσον από την παρατυ¬ 
πία επηρεάζεται το αποτέλεσμα της δημοπρασίας ή του 
διαγωνισμού. 

β. Αν το αποτέλεσμα της δημοπρασίας ή του διαγωνι¬ 
σμού κρίνεται αιτιολογημένα όχι ικανοποιητικό για την 
Εταιρεία. 

γ. Αν, κατά την κρίση της Εταιρείας, ο συναγωνισμός 
υπήρξε ανεπαρκής, ή αν υπάρχουν σοβαρές ενδείξεις ότι 
έγινε συνεννόηση των συναγωνιζόμενων προς αποφυγή 
πραγματικού συναγωνισμού. 

δ. Αν διαπιστωθούν λάθη ή παραλείψεις σε οποιοδήπο- 
τε στάδιο της διαδικασίας, μπορεί να ακυρωθεί μερικά η 
διαδικασία της δημοπρασίας ή του διαγωνισμού και, ή να 
αναμορφωθεί ανάλογα το αποτέλεσμα της δημοπρασίας 
ή του διαγωνισμού από το κατά περίπτωση αρμόδιο όρ¬ 
γανο της Εταιρείας ή να διαταχθεί η επανάληψη της δη- 
μοπρασίαςήτου διαγωνισμού από το σημείο που έγινε το 
λάθος ή η παράλειψη. Ακύρωση της δημοπρασίας επέρ¬ 
χεται αν παρέλθει άπρακτη η προθεσμία ισχύος των προ¬ 
σφορών. 

5. Το κατά περίπτωση αρμόδιο όργανο της Εταιρείας 
μπορεί να μην εγκρίνει το αποτέλεσμα της δημοπρασίας 
ή του διαγωνισμού και να δημοπρατήσει ή να επαναλάβει 
το διαγωνισμό με τους ίδιους ή τροποποιούμενους όρους 
ή να προχωρήσει στην εκπόνηση της μελέτης ή την κατα¬ 
σκευή του έργου ή την ανάθεση της προμήθειας, της ερ¬ 
γασίας ή την ανάθεση παροχής υπηρεσιών κατά οποιον- 
δήποτε άλλο νόμιμο τρόπο. 

6. Η έγκριση για την κατακύρωση δημοπρασίας ή δια¬ 
γωνισμού είναι δυνατόν να γίνει και μετά την πάροδο της 
προθεσμίας των προσφορών και η σύμβαση έγκυρα κα¬ 
ταρτίζεται εάν συμφωνεί και ο μειοδότης. 

7. Γιατην εκπόνηση της μελέτης, την κατασκευή του έρ¬ 
γου ή την ανάθεση της προμήθειας, την ανάθεση εργα¬ 
σιών ή παροχής εργασιών, υπογράφεται σχετική σύμβα¬ 
ση. Η σύμβαση συνάπτεται με βάση τους όρουςτης προ¬ 
κήρυξης και των τυχόν τευχών και σχεδίων που με την 
προσφορά του αποδέχεται ο ανάδοχος και με βάση την 
εγκριτική απόφαση. Όταν πρόκειται για σύμβαση που 
ταυτίζεται ύστερα από δημοπρασία ή διαγωνισμό, το έγ¬ 
γραφο της σύμβασης έχει αποδεικτικό και όχι συστατικό 
χαρακτήρα. Για την υπογραφή της σύμβασης καλείται ο 
ανάδοχος σε ορισμένο τόπο και σε προθεσμία που δεν 
μπορεί να είναι μικρότερη από τις δεκαπέντε μέρες. Η 
πρόσκληση γίνεται μαζί με την κοινοποίηση της εγκριτι¬ 
κής απόφασης. Μέσα στην ίδια προθεσμία ο ανάδοχος εί¬ 
ναι υποχρεωμένος να προσκομίσει τις σχετικές εγγυή¬ 
σεις. Αν ο ανάδοχος δεν προσέλθει γιατην υπογραφή της 


σύμβασηςήδενπροσκομίσειτιςαπαιτούμενες εγγυήσεις 
για την καλή εκτέλεσή της, κηρύσσεται έκπτωτος. Στην 
περίπτωση αυτή καταπίπτει υπέρ της Εταιρείας η εγγύη¬ 
ση συμμετοχής στη δημοπρασία ή το διαγωνισμό ως ποι¬ 
νική ρήτρα. Η έκπτωση κηρύσσεται από το κατά περί¬ 
πτωση αρμόδιο όργανο της Εταιρείας. 

8. Αντιπροσφορές δε γίνονται δεκτές. 

9. Οι εγγυήσεις εκδίδονται από πιστωτικά ιδρύματα ή 
άλλα νομικά πρόσωπα που λειτουργούν νόμιμα στην Ελ¬ 
λάδα σε κράτη - μέλη της Ευρωπαϊκής Ένωσης και έχουν 
σύμφωνα με τα ισχύοντα το δικαίωμα αυτό. Τα σχετικά 
έγγραφα, εφόσον είναι συντεταγμένα σε ξένη γλώσσα 
προσάγονται μαζί με επίσημη μετάφραση στην ελληνική, 
άλλως είναι απαράδεκτα. Η διάταξη αυτή ισχύει και για 
όλα τα έγγραφα και τα απαραίτητα δικαιολογητικά συμ¬ 
μετοχής στις διαδικασίες ανάθεσης, διαγωνισμών και 
συμβάσεων. 

10. Το ποσό της εγγύησης συμμετοχής δεν μπορεί να εί¬ 
ναι μικρότερο του 5% του συνολικού ποσού της προϋπο- 
λογισθείσας δαπάνης χωρίς Φ.Π.Α. Το ποσό της εγγύη¬ 
σης καλής εκτελέσεως της σύμβασης δεν μπορεί να είναι 
μικρότερο του 10% του συνολικού ποσού της προϋπολο- 
γισθείσας δαπάνης χωρίς Φ.Π.Α. Εγγύηση συμμετοχής 
δεν απαιτείται στον πρόχειρο διαγωνισμό των προμηθει¬ 
ών αγαθών, ανάθεσης εργασιών και παροχής υπηρεσιών. 

11. Προκειμένου για τις αναθέσεις του Κεφαλαίου Γ’, η 
ισχύς της εγγυητικής επιστολής συμμετοχής στο διαγω¬ 
νισμό λήγει τουλάχιστον μετά ένα (1) μήνα από τη λήξη 
της προσφοράς του διαγωνιζόμενου και επιστρέφεται 
στο μελετητή ή στον εργολήπτη στον οποίο κατακυρώθη¬ 
κε η ανάθεση μέσα σε δέκα (10) ημέρες από την υπογρα¬ 
φή της σχετικής σύμβασης και την παράδοση της εγγυη¬ 
τικής επιστολής καλής εκτελέσεως στην Εταιρεία, ενώ 
στους λοιπούς, που έλαβαν μέρος στο διαγωνισμό, επι- 
στρέφεται μέσα σε δέκα (10) ημέρες απάτην επίδοση της 
κατακύρωσης στο μελετητή ή στον εργολήπτη στον 
οποίο κατακυρώθηκε. Η ισχύς της εγγυητικής επιστολής 
καλής εκτέλεσης λήγει, σύμφωνα με τα οριζόμενα, του¬ 
λάχιστον τρεις (3) μήνες μετά το συμβατικό χρόνο παρά¬ 
δοσης της μελέτης ή του έργου και επιστρέφεται μέσα σε 
τρεις (3) μήνες από την οριστική παραλαβή της μελέτης ή 
του έργου. Η προκαταβολή δεν μπορεί να είναι μεγαλύ¬ 
τερη του ποσοστού 50%της συνολικής συμβατικής αξίας 
χωρίς Φ.Π.Α. Η προκαταβολή είναι πάντοτε έντοκη από 
της καταβολής. Το επιτόκιο επιβάρυνσης της προκατα¬ 
βολής δεν μπορεί να είναι κατώτερο από εκείνο που κα¬ 
θορίζεται από τον Υπουργό Οικονομικών βάσει των δια¬ 
τάξεων του άρθρου 84 του Ν. 2362/1995. Η ισχύς της εγ¬ 
γυητικής επιστολής της προκαταβολής είναι αόριστης 
διάρκειας καιτο ποσόν αυτής συμψηφίζεται με κάθε συμ¬ 
βατική πληρωμή προς μελετητή ή τον εργολήπτη, αφού 
προηγουμένως συμψηφισθούν οι τόκοι και τα τυχόν έξο¬ 
δα. Η εγγυητική επιστολή της προκαταβολής επιστρέφε- 
ται στο μελετητή ή στον εργολήπτη ένα μήνα μετά από την 
ολοσχερή απόσβεση της προκαταβολής. 

12. Προκειμένου για αναθέσεις του Κεφαλαίου Δ’, η εγ¬ 
γυητική επιστολή συμμετοχής λήγει τουλάχιστον ένα (1) 
μήνα από τη λήξη της προσφοράς του διαγωνιζομένου 
και επιστρέφεται στον προμηθευτή στον οποίο κατακυ¬ 
ρώθηκε η σύμβαση μέσα σε δέκα (10) ημέρες από την 
υπογραφή της σχετικής σύμβασης και την παράδοση της 

εγγυητικής επιστολής καλής εκτελέσεως στην Εταιρεία, 
ενώ στους λοιπούς προμηθευτές που έλαβαν μέρος στο 
διαγωνισμό επιστρέφεται μέσα σε δέκα (10) ημέρες από 
την επίδοση της κατακύρωσης στον προμηθευτή στον 
οποίο κατακυρώθηκε. Η Εγγυητική επιστολή καλής εκτε¬ 
λέσεως λήγει τουλάχιστον μετά δύο (2) μήνες από το συμ¬ 
βατικό χρόνο της ποσοτικής και ποιοτικής παράδοσης 
των αγαθών, εργασιών ή υπηρεσιών και επιστρέφεται μέ¬ 
σα σε ένα (1) μήνα από τη σχετική ποσοτική και ποιοτική 
παραλαβή των αγαθών, των εργασιών ή των υπηρεσιών 
και ύστερα από την εκκαθάριση των τυχόν απαιτήσεων 
μεταξύ των συμβαλλομένων. Η Εγγυητική επιστολή της 
προκαταβολής επιστρέφεται στον προμηθευτή μετά ένα 
μήνα από την ολοσχερή απόσβεση του ποσού της προκα¬ 
ταβολής. 

13. Με την εγγυητική επιστολή, που αποτελεί αυτοτελή 
σύμβαση και απευθύνεται πάντοτε στην ανώνυμη Εται¬ 
ρεία «ΟΛΥΜΠΙΑΚΑ ΑΚΙΝΗΤΑ Α.Ε.», ο εγγυητής παραιτεί- 
ται υποχρεωτικά των ενστάσεων διζήσεως και διαιρέσε- 
ως και αναγνωρίζει και αναλαμβάνει την υποχρέωση ένα¬ 
ντι της Εταιρείας «ΟΛΥΜΠΙΑΚΑ ΑΚΙΝΗΤΑ Α.Ε.» να 
καταβάλλει ορισμένο χρηματικό ποσό, που ορίζεται στο 
έγγραφο της εγγύησης, με μόνη τη δήλωση της ως άνω 
Εταιρείας προς την εγγυητή, χωρίς ο εγγυητής να μπορεί 
να ερευνά, ούτε αν υπάρχει, ούτε αν είναι νόμιμη η απαί¬ 
τηση. 

14. Όλα τα έξοδα και τυχόν τέλη της σύμβασης της κα¬ 
τάπτωσης της εγγυητικής επιστολής και γενικά όλων των 
πράξεων της Εταιρείας που αφορούν στη σχετική σύμβα¬ 
ση βαρύνουν αποκλειστικά το μελετητή ή τον εργολήπτη 
ή τον προμηθευτή των αγαθών ή τον ανάδοχο των εργα¬ 
σιών ή παροχής υπηρεσιών. 

15. Κάθε προμηθευτής μπορεί να αποκλεισθεί από συμ¬ 
μετοχή του σε διαδικασία ανάθεσης σύμβασης μελέτης, 
έργου, προμήθειας ή εργασίας ή παροχής υπηρεσιών 
στις περιπτώσεις που δεν πληροί τις προϋποθέσεις που 
ορίζονται στη σχετική προκήρυξη. 

16. Ο μελετητής, ο εργολήπτης, ο προμηθευτής αγα¬ 
θών και ο ανάδοχος εργασιών ή παροχής υπηρεσιών, 
μπορούν να συμψηφίσουν ή να εκχωρήσουν απαιτήσεις 
τους κατά της Εταιρείας, μόνον εφόσον η τελευταία τις 
έχει αναγνωρίσει εγγράφως και ορισμένως ή προκύπτουν 
από τελεσίδικη δικαστική απόφαση. 

17. Οι συμμετέχοντες στη διαδικασία ανάθεσης με δια¬ 
γωνισμό, έχουν δικαίωμα υποβολής ενστάσεων. Ο τρό¬ 
πος, η προθεσμία υποβολής των ενστάσεων και το απο- 
φαινόμενο έπ’ αυτών όργανο, καθορίζονται με την αντί¬ 
στοιχη προκήρυξη. Στους πρόχειρους διαγωνισμούς δεν 
υποβάλλεται ένσταση. 

18. Σε όλες τις προκηρύξεις θα ορίζεται ότι οι διαγωνι¬ 
σμοί και οι σχετικές συμβάσεις της Εταιρείας θα διέπο- 
νται από το ελληνικό δίκαιο και θα προβλέπεται το αρμό¬ 
διο όργανο και ο τρόπος επίλυσης των τυχόν διαφορών. 

19. Όλοι οι όροι της προκήρυξης αποτελούν υποχρεω¬ 
τικό περιεχόμενο της σχετικής σύμβασης, ακόμη και αν 
δεν γίνεται ρητή μνεία των όρων αυτών στη σύμβαση. 

Άρθρο 26 

(Υποχρεωτική εφαρμογή διατάξεων Κοινοτικής και 
Εθνικής νομοθεσίας) 

Οι διατάξεις των οδηγιών ΕΟΚ 92/50, 93/37, 93/96, των 


Ν. 1418/1984, Ν. 2229/1994, των Π.Δ. 334/2000, 368/ 
1994, 286/1994, 370/1995, 346/1998, 394/1996 εφαρμό¬ 
ζονται υποχρεωτικά κατά τη λειτουργία της Εταιρείας, 
ενώ τροποποιήσεις τους τροποποιούν αυτομάτως τις 
αντίστοιχες διατάξεις των Κανονισμών, χωρίς να είναι 
αναγκαία σχετική απόφαση του Διοικητικού Συμβουλίου. 
Οι τροποποιήσεις εγκρίνονται με Κοινή Υπουργική Από¬ 
φαση των Υπουργών Οικονομίας και Οικονομικών και Πο¬ 
λιτισμού, δημοσιευομένης αυτής στο Φύλλο της Εφημε¬ 
ρίδας της Κυβερνήσεως. 

Άρθρο 27 

Οι ανωτέρω Κανονισμοί εφαρμόζονται από της δημοσί¬ 
ευσής τους στο Φύλλο Εφημερίδας της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓ. ΒΕΝΙΖΕΛΟΣ 
-♦- 

Αριθ.6319 (3) 

Εσωτερικός Κανονισμός Λειτουργίας της Ανώνυμης Εται¬ 
ρείας με την επωνυμία «Ολυμπιακά Ακίνητα Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη: 

1. Το άρθρο 29Ατου Ν. 1558/1985 (ΦΕΚ137/Α) «Κυβέρ¬ 
νηση και Κυβερνητικά Όργανα», όπως συμπληρώθηκε με 
το άρθρο 27 του Ν. 2081/1992 (ΦΕΚ 154/Α) και τροποποι¬ 
ήθηκε με το άρθρο 1 παρ. 2α του Ν. 2469/1997 (ΦΕΚ 
38/Α). 

2. Τα άρθρα 16 έως 25 του Ν. 3016/2002 (ΦΕΚ 110/Α) 
«Γιατην εταιρική διακυβέρνηση, θέματα μισθολογίου και 
άλλες διατάξεις». 

3. Τις διατάξεις του Κ.Ν. 2190/1920 (ΦΕΚ 37/Α) «Περί 
Ανωνύμων Εταιρειών». 

4. Την απόφαση της Συνεδρίασης της 20ης Μάίου 2003 
του Διοικητικού Συμβουλίου της Εταιρείας «Ολυμπιακά 
Ακίνητα Α.Ε.». 

5. Ότι προκύπτει ετήσια δαπάνη της εταιρείας «ΟΛΥ¬ 
ΜΠΙΑΚΑ ΑΚΙΝΗΤΑ Α.Ε», στο ποσό των 400.000 ευρώ πε¬ 
ρίπου, αποφασίζουμε: 

Την έγκριση του Εσωτερικού Κανονισμού Λειτουργίας 
της Εταιρείας, ο οποίος έχει ως εξής: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΚΕΦΑΛΑΙΟ I 
ΓΕΝΙΚΕΣ ΔΙΑΤΑΞΕΙΣ 

Άρθρο 1 
ΑΝΤΙΚΕΙΜΕΝΟ 

Ο παρών κανονισμός ρυθμίζει την οργάνωση, τη λει¬ 
τουργία και διάρθρωση των υπηρεσιών της Εταιρείας, 
την κατανομή αρμοδιοτήτων στις υπηρεσίες της, τον 
αριθμό θέσεων προσωπικού και την κατανομή αυτών στις 
διευθύνσεις της Εταιρείας, τα προσόντα, τους όρους 

πρόσληψης και εργασίας, τη μισθολογική εξέλιξη του κά¬ 
θε φύσης προσωπικού, καθώς και το πειθαρχικό δίκαιο 
του προσωπικού. 

Άρθρο 2 

ΟΡΓΑΝΑ ΔΙΟΙΚΗΣΗΣ - ΟΡΓΑΝΩΣΗΣ 

1. Η «ΟΛΥΜΠΙΑΚΑ ΑΚΙΝΗΤΑ ΑΝΩΝΥΜΗ ΕΤΑΙΡΕΙΑ» 
(εφεξής «η Εταιρεία») διοικείται από πενταμελές (5) Διοι¬ 
κητικό Συμβούλιο και τη Γενική Συνέλευση, που λειτουρ¬ 
γούν σύμφωνα με τις διατάξεις του Κ.Ν. 2190/1920, όπως 
κάθε φορά ισχύει, του Ν. 3016/2002 όπως τροποποιημέ¬ 
νος ισχύει και του Καταστατικού της. 

2. Έδρα της Εταιρείας ορίζεται ο Δήμος Αθηναίων. Με 
απόφαση της Γενικής Συνέλευσης είναι δυνατή η λει¬ 
τουργία γραφείων της Εταιρείας και σε άλλες πόλεις. 

3. Το οργανόγραμμα που ακολουθεί παρουσιάζει δια- 
γραμματικάτην οργανωτική δομή καιτην εσωτερική διόρ¬ 
θωση της Εταιρείας. 

ΕΠΙΣΥΝΑΠΤΕΤΑΙ ΤΟ ΟΡΓΑΝΟΓΡΑΜΜΑ 
Άρθρο 3 

ΕΣΩΤΕΡΙΚΗ ΔΙΑΡΘΡΩΣΗ - ΑΡΜΟΔΙΟΤΗΤΕΣ 

1. Η Εταιρεία διαρθρώνεται εσωτερικά ως εξής: 

Ι.α) Διοικητικό Συμβούλιο 

β) Πρόεδρος 
γ) Αντιπρόεδρος 
δ) Γενικός Διευθυντής 

II. α) Γραφείο Προέδρου 
β) Γραμματεία Δ.Σ. 

γ) Γ ραφείο Γ ενικού Διευθυντή 

III. α) Διεύθυνση Αναπτυξιακών Δραστηριοτήτων 

β) Διεύθυνση Οικονομικών και Διοικητικών Λειτουργιών 
γ) Διεύθυνση Προβολής και Επικοινωνίας 

2. Στις αρμοδιότητες αυτών συμπεριλαμβάνονται τα 
παρακάτω: 

I Α. Διοικητικό Συμβούλιο. 

- Οι αρμοδιότητες που προβλέπονται από το άρθρο 20 
του ΝΈ016/2002, όπως τροποποιημένος ισχύει και όσες 
προβλέπονται από τις διατάξεις του Κ.Ν. 2190/1920. 

Β. Πρόεδρος 

- Οι αρμοδιότητες που προβλέπονται από το άρθρο 20 
του Ν.3016/2002, όπως τροποποιημένος ισχύει, όσες 
προβλέπονται από τις διατάξεις του Κ.Ν. 2190/1920. 

Γ. Αντιπρόεδρος 

- Αναπληροί τον Πρόεδρο όταν απουσιάζει ή κωλύεται. 
Δ. Γ ενικός Διευθυντής 

Οι αρμοδιότητες αυτού θα του χορηγηθούν από το Δ.Σ. 
σύμφωνα με το άρθρο 20 παρ. 7 του Ν. 3016/2002. 

II. Α. Γ ραφείο Προέδρου 

- Η γραμματειακή υποστήριξη και εξυπηρέτηση του 
Προέδρου της Εταιρείας. 

Β. Γραμματεία Δ.Σ. 

- Η γραμματειακή υποστήριξη και εξυπηρέτηση του Δι¬ 
οικητικού Συμβουλίου. 

- Η μέριμνα για τη σύνταξη και κοινοποίηση της ημερή¬ 
σιας διάταξηςτων συνεδριάσεωντου Δ.Σ. σύμφωνα με τις 
διατάξεις του νόμου. 

- Η σύνταξη, υπογραφή και τήρηση των πρακτικών των 
συνεδριάσεων, η έκδοση και διανομή τους στα μέλη του 
Διοικητικού Συμβουλίου ή όταν απαιτείται, και στα στελέ¬ 
χη της Εταιρείας. 


- Η τήρηση ευρετηρίου αποφάσεων του Δ.Σ. και η επι¬ 
μέλεια για τη νόμιμη επικύρωση των αντιγράφων τους 
από τα αρμόδια όργανα της Εταιρείας. 

- Η φροντίδα για την παραλαβή, χαρακτηρισμό και συ- 
σχέτιση όλων των εισερχομένων εγγράφων, που αφο¬ 
ρούν το Δ.Σ., την τήρηση του πρωτοκόλλου του Δ.Σ. κα¬ 
θώς και την τήρηση των πρωτοτύπων στο αρχείο. 

- Η διευκόλυνση της επικοινωνίας των μελών του Διοι¬ 
κητικού Συμβουλίου τόσο με τα υπόλοιπα όργανα διοίκη¬ 
σης ή με τα στελέχη της Εταιρείας, όσο και με τους εκτός 
αυτής φορείς και πρόσωπα. 

Γ. Γ ραφείο Γ ενικού Διευθυντή 

Γ ραμματεία Γ ενικού Διευθυντή 

- Η γραμματειακή υποστήριξη και εξυπηρέτηση του Γε¬ 
νικού Διευθυντή. Η διευκόλυνση επικοινωνίας του Γενι¬ 
κού Διευθυντή, τόσο με τα λοιπά όργανα διοίκησης ή με 
τα στελέχη της Εταιρείας, όσο και με τους εκτός αυτής 
φορείς και πρόσωπα. 

III Α. Διεύθυνση Αναπτυξιακών Δραστηριοτήτων 

Ο υπεύθυνος της Διεύθυνσης έχει την ευθύνη της επο- 
πτείας, οργάνωσης, συντονισμού και καλής λειτουργίας 
των δραστηριοτήτων της Διεύθυνσης. 

Τ μήμα Σχεδιασμού 

- Η παρακολούθηση, υποστήριξη και εκτέλεση έργων 
και δράσεων των φορέων του Δημοσίου και του Ευρύτε¬ 
ρου Δημόσιου τομέα. 

- Ο σχεδιασμός, η διαχείριση και η υλοποίηση ειδικών 
προγραμμάτων, δράσεων, έργων της εταιρείας. 

Τμήμα Χρηματοοικονομικών Μελετών 

- η τεκμηρίωση του συνολικού κόστους κάθε έργου και 
ο προσδιορισμός κόστους-οφέλους από την παραγωγική 
του λειτουργία. 

Τμήμα πιαΓ^θίίπρ 

- ο σχεδιασμός και η εκτέλεση του προγράμματος μι¬ 
σθώσεων, αγορών, εκμισθώσεων και παραγωγικής αξιο¬ 
ποίησης εν γένει της περιουσίας της Εταιρείας. 

Τμήμα γθβΙ Θ5ί3ΐθ 

- η παραγωγή η διοίκηση, διαχείριση και αξιοποίηση των 
ακινήτων που έχουν παραχωρηθεί στην Εταιρεία σύμφω¬ 
να με το ΝΈ016/2002, όπως ισχύει τροποποιημένος. 

Β. Διεύθυνση Οικονομικών και Διοικητικών Λειτουργιών 

Ο Υπεύθυνος της Δ/νσης έχει την ευθύνη για: 

- Τον συντονισμό των εργασιών της Δ/νσης Οικονομι¬ 
κών και Διοικητικών λειτουργιών. 

- Την εισήγηση των περιοδικών προϋπολογισμών της 
Εταιρείας και την κανονική τήρησή τους. 

- Την εποπτεία του Λογιστηρίου, του Ταμείου και των 
διαδικασιών προμηθειών της Εταιρείας. 

- Την παρακολούθηση της αποδοτικότητας του προσω¬ 
πικού της Δ/νσης οικονομικών και διοικητικών λειτουρ¬ 
γιών. 

- Τη σύνταξη του Ισολογισμού της Εταιρείας. 

- Τον γενικό έλεγχο εκτέλεσης των κάθε φύσης εργα¬ 
σιών της Δ/νσης, σύμφωνα με τους αντίστοιχους κανονι¬ 
σμούς. 

Τμήμα Πληροφορικής 

- Η μέριμνα για τον σχεδίασμά, οργάνωση και λειτουρ¬ 
γία εσωτερικού πληροφοριακού συστήματος περιλαμβα- 
νομένων και των επικοινωνιών. 

- Η εισήγηση των συστημάτων οργάνωσης - εσωτερι¬ 
κών διαδικασιών της Εταιρείας, του γενικού συστήματος 

προγραμματισμού και κατάρτιση των αντίστοιχων προ¬ 
γραμμάτων. 

Τμήμα Προσωπικού 

- Η τήρηση μητρώου και αρχείων προσωπικού. 

- Η τήρηση διαδικασιών που σχετίζονται με τις κάθε φύ¬ 
σης διοικητικές υποθέσεις του προσωπικού (προσλή¬ 
ψεις, απολύσεις, βεβαιώσεις, πειθαρχικά, κ.λ.π.). 

- Η τήρηση διαδικασιών μισθοδοσίας προσωπικού. 

- Η τήρηση διαδικασιών παρακολούθησης της αποδοτι- 
κότητας του προσωπικού της Εταιρείας. 

- Η μέριμνα για την κατάρτιση του προσωπικού. 

- Η υποστήριξη της επιλογής και της αξιολόγησης του 
προσωπικού της Εταιρείας. 

- Η γραμματειακή υποστήριξη της Εταιρείας (διαχείρι¬ 
ση εισερχόμενης καιεξερχόμενης αλληλογραφίας, τήρη¬ 
ση πρωτοκόλλου, γενικού αρχείου, δακτυλογράφησης 
κειμένων, χρήση φωτοτυπικού, λειτουργία τηλεφωνικού 
κέντρου, συσκευών τηλεομοιοτυπίας). 

Τμήμα Λογιστηρίου 

- Η λογιστική και ταμειακή λειτουργία, περιλαμβανομέ- 
νων και θεμάτων φορολογίας. 

- Η τήρηση των διαδικασιών απεικόνισης των οικονομι¬ 
κών πράξεων της Εταιρείας (Λογαριασμοί λογιστικού 
σχεδίου, βιβλία, καταστάσεις, κ.λ.π.) σύμφωνα με το υφι¬ 
στάμενο λογιστικό σχέδιο. 

- Η τήρηση των διαδικασιών ετοιμασίας των παραστατι¬ 
κών για τη διενέργεια κάθε είδους εισπράξεων ή πληρω¬ 
μής δαπανών της Εταιρείας. 

- Η διαμόρφωση και παρακολούθηση ταμειακού προ¬ 
γράμματος της Εταιρείας. 

- Η παροχή στοιχείων για την κοστολόγηση των έργων 
και υπηρεσιών της Εταιρείας. 

- Η διαμόρφωση στοιχείων ισολογισμού και παροχή κά¬ 
θε είδους στοιχείων για την διαμόρφωση των οικονομικών 
προγραμμάτων της Εταιρείας. 

- Η διενέργεια των εισπράξεων και των πληρωμών της 
Εταιρείας. 

- Η τήρηση των διαδικασιών απεικόνισης των ταμειακών 
πράξεων στα αντίστοιχα βιβλία και παραστατικά του Τα¬ 
μείου. 

Τμήμα Προμηθειών-Διαχείρισης Υλικού 

- Η συγκέντρωση παραγγελιών σύμφωνα με τις ανάγκες 
όλων των τμημάτων. 

- Ο προγραμματισμός διενέργειας προμηθειών σύμφω¬ 
να με τις παραπάνω παραγγελίες. 

- Η διεκπεραίωση διαδικασιών προμήθειας εξοπλισμού, 
εξαρτημάτων και υλικών. 

- Η ποιοτική και ποσοτική παραλαβή και παράδοση στο 
Λογιστήριο για εξόφληση των αντίστοιχων τιμολογίων. 

- Η τήρηση αρχείων προμηθειών και προμηθευτών. 

- Η τήρηση των διαδικασιών παραλαβής, αποθήκευσης 
και χορήγησης υλικών. 

- Ο έλεγχος αποθεμάτων με βάση το πρόγραμμα προ¬ 
μηθειών. 

- Η τήρηση αρχείων αποθήκης και διενέργεια απογρα- 
φών. 

- Η ευθύνη για τα Μεταφορικά μέσα. 

Γ. Διεύθυνση Προβολής και Επικοινωνίας 

Ο Υπεύθυνος της Διεύθυνσης έχει την ευθύνη της επο- 
πτείας, οργάνωσης, συντονισμού και καλής λειτουργίας 
των δραστηριοτήτων της Διεύθυνσης. 


Στις αρμοδιότητες της Διεύθυνσης περιλαμβάνονται οι 
ακόλουθες επί μέρους δραστηριότητες: 

Τύπος και Δημόσιες Σχέσεις 

Ενημέρωση και Διαφήμιση 

Χορηγίες 

Η Διεύθυνση έχει την ευθύνη για την κατάρτιση της συ¬ 
νολικής επικοινωνιακής στρατηγικής της εταιρείας και ει¬ 
δικότερα: 

Τμήμα Δημοσίων Σχέσεων 

-Τη διοργάνωση συνεδρίων, σεμιναρίων, ημερίδων, συ¬ 
μποσίων ή άλλων εκδηλώσεων με σκοπότηνπροβολήτου 
έργου και την ανάπτυξη των δραστηριοτήτων της Εται¬ 
ρείας ή την προώθηση και διάχυση πληροφόρησης στους 
ενδιαφερομένους σε θέματα πληροφορικής και επικοινω¬ 
νιών που εμπίπτουν στο πεδίο δραστηριότητας της Εται¬ 
ρείας. 

- Την κατάρτιση και υλοποίηση του προγράμματος ενη¬ 
μερωτικών εκστρατειών και τις διαφημιστικές καμπάνιες 
της εταιρείας στην Ελλάδα και στο εξωτερικό. 

Γ ραφείο Τύπου και Δημοσιεύσεων 

- η διαχείριση των σχέσεων της Εταιρείας με τον ηλε¬ 
κτρονικό και έντυπο τύπο. 

- η ενημέρωση των αρμοδίων οργάνωντης Εταιρείας με 
δημοσιεύματα που αφορούν την Εταιρεία ή σχετίζονται 
με θέματα που ενδιαφέρουν την Εταιρεία. 

- η μέριμνα για τις δημοσιεύσεις της Εταιρείας και για 
την κατάρτιση ενημερωτικών εντύπων ή εκδόσεων της 
Εταιρείας. 

Άρθρο 4 

ΕΚΤΑΣΗ ΕΦΑΡΜΟΓΗΣ ΤΟΥ ΠΑΡΟΝΤΟΣ ΚΑΝΟΝΙΣΜΟΥ 

1. Στις διατάξεις του παρόντος κανονισμού υπάγεται 
όλο το υπαλληλικό προσωπικό της Εταιρείας το οποίο 
συνδέεται με αυτήν με σχέση εξαρτημένης εργασίας αο¬ 
ρίστου ή ορισμένου χρόνου. 

2. Οι διατάξεις του παρόντος κανονισμού δεν έχουν 
εφαρμογή επί του Προέδρου και Γενικού Διευθυντή, κα¬ 
θώς και επί ειδικών συμβούλων και συνεργατών της Εται¬ 
ρείας. 

3. Οι διατάξεις του παρόντος κανονισμού εφαρμόζο¬ 
νται μόνον εφόσον δεν έρχονται σε αντίθεση με την εργα¬ 
τική νομοθεσία και τις οικείες συλλογικές συμβάσεις ερ¬ 
γασίας, διαιτητικές και υπουργικές αποφάσεις. 

Άρθρο 5 

ΘΕΣΕΙΣ ΕΡΓΑΣΙΑΣ ΚΑΙ ΠΡΟΣΟΝΤΑ 

1. Συνιστώνται είκοσι (20) θέσεις προσωπικού της Εται¬ 
ρείας, σύμφωνα με το άρθρο 41 παράγραφος 12 του Ν. 
3130/2003, ως ακολούθως: 

I. α) Διοικητικό Συμβούλιο 
β) Πρόεδρος 

γ) Αντιπρόεδρος 
δ) Γ ενικός Διευθυντής 

II. α) Γραφείο Προέδρου (ΠΕ,ΤΕ, ΔΕ) 
β) Γραμματεία Δ.Σ. (ΠΕ,ΤΕ,ΔΕ) 

γ) Γ ραφείο Γενικού Διευθυντή(ΠΕ,ΤΕ, ΔΕ) 

III. α) Διεύθυνση Αναπτυξιακών Δραστηριοτήτων 
(ΠΕ,ΤΕ) 

β) Διεύθυνση Οικονομικών και Διοικητικών Λειτουρ¬ 
γιών (ΠΕ,ΤΕ) 

γ) Διεύθυνση Προβολής και Επικοινωνίας (ΠΕ,ΤΕ) 

2. Το προσωπικό κατανέμεται στις άνω οργανωτικές μο¬ 
νάδες με απόφαση του Διοικητικού Συμβουλίου. 

3. Τα ελάχιστα τυπικά προσόντα που απαιτούνται για 
την κάλυψη των θέσεων εργασίας της Εταιρείας είναι τα 
εξής: 


ΠΡΟΣΟΝΤΑ 
ΠΡΟΣΩΠΙΚΟΥ 
Προσωπικό με διοικητι¬ 
κές σπουδές ή και εμπειρία σε 
οργάνωση γραφείου (διαχείριση 
εισερχόμενης και εξερχόμενης 
αλληλογραφίας, χειρισμός ΡΟ, 
ξένη γλώσσα). 

Στέλεχος πανεπιστημιακής/ τεχνο¬ 
λογικής εκπαίδευσης με εμπειρία 
σε θέματα επικοινωνίας, πολύ 
καλή γνώση αγγλικής ή γαλλικής 
γλώσσας. 

Στέλεχος πανεπιστημιακής/ 
τεχνολογικής εκπαίδευσης με 
εμπειρία σε θέματα διαχείρισης 
Προγραμμάτων,δράσεων και 
έργων Δημοσίου και Ιδιωτικού 
Τομέα/διαγωνισμούς προμήθειας 
αγαθών/παρακολούθησης 
συμβάσεων/διαχείρισης Κοινοτι¬ 
κών Προγραμμάτων κλπ. 

Στέλεχος πανεπιστημιακής/τεχνο- 
λογικής εκπαίδευσης με εμπειρία 
στην κατάρτιση και υλοποίηση 
προϋπολογισμού εταιρειών, λει¬ 
τουργία και διαχείριση, λογιστικών 
και οικονομικών διαδικασιών κλπ, 
πολύ καλή γνώση αγγλικής ή 
γαλλικής γλώσσας. 

Πρόσθετα ή/ και επιπλέον προσόντα καθώς και εξειδί- 
κευση, των κατά τα ανωτέρω οριζομένων, είναι δυνατόν 
να ζητούνται, ανάλογα με τις ειδικότερες ανάγκες της 
Εταιρείας, με τις σχετικές προκηρύξεις. 

4. Κάθε εργαζόμενος στην Εταιρεία κατέχει μία θέση 
εργασίας, ο τίτλος της οποίας αντιστοιχεί κατά το δυνατό 
στο πραγματικό της περιεχόμενο. 

5. Σε κάθε Υπηρεσιακή Μονάδα της Εταιρείας προβλέ- 
πονται συγκεκριμένες θέσεις εργασίας που αποτελούν 
και τη δύναμη του προσωπικού, κατά κατηγορία, σύμφω¬ 
να με την παράγραφο 1 παραπάνω. Οι θέσεις που αναφέ- 
ρονται στην παράγραφο 1 δεν είναι απαραίτητο να καλύ¬ 
πτονται όλες. Η κάλυψη τους και ο αριθμός των εργαζο¬ 
μένων ανά Υπηρεσιακή Μονάδα εξαρτάται από τις 
δραστηριότητες της Εταιρείας. 

6. Οι θέσεις εργασίας διακρίνονται σε δύο κατηγορίες, 
τις εξής: 

-Τα στελέχη 

- Το προσωπικό υποστήριξης 

Τα στελέχη είναι πτυχιούχοι τριτοβάθμιας εκπαίδευσης 
(ΑΕΙ ή ΤΕΙ) και έχουν γενική και ειδική επαγγελματική 
εμπειρία. Ειδικά για τα στελέχη που αναλαμβάνουν θέ¬ 
σεις Υπευθύνων Διεύθυνσης συνεκτιμάται μεταπτυχια¬ 
κός τίτλος σπουδών σε συναφή τίτλο σπουδών ή ιδιαίτε¬ 


ΘΕΣΗ ΕΡΓΑΣΙΑΣ 

α) Γ ραμματειακό προσωπικό 


β) Διεύθυνση Προβολής και 
Επικοινωνίας 


γ) Διεύθυνση Αναπτυξιακών 
Δραστηριοτήτων 


δ) Διεύθυνση Οικονομικών 
και Διοικητικών Λειτουργιών 


ρη γνώση και επαγγελματική εμπειρία σχετική με την ειδι¬ 
κότητα. 

Το προσωπικό υποστήριξης είναι κυρίως απόφοιτοι 
δευτεροβάθμιας εκπαίδευσης και καταλαμβάνουν τις 
αναγκαίες θέσεις διοικητικού και λοιπού προσωπικού που 
βοηθά το έργο των Υπηρεσιακών Μονάδων. 

Άρθρο 6 

ΠΡΟΣΛΗΨΗ ΠΡΟΣΩΠΙΚΟΥ 

1. Το προσωπικό προσλαμβάνεται στην Εταιρεία με 
σύμβαση εργασίας ιδιωτικού δικαίου ορισμένου και αορί¬ 
στου χρόνου με απόφαση του Διοικητικού Συμβουλίου, 
σύμφωνα με τις ανάγκες της και ύστερα από προκήρυξη 
των αντιστοίχων θέσεων, στην οποία θα καθορίζονται τα 
προσόντα, η διαδικασία επιλογής και η επιτροπή αξιολό¬ 
γησης, σύμφωνα με τις διατάξεις του άρθρου 41 του Ν. 
3130/2003, όπως ισχύει. 

2. Με κοινή απόφαση των Υπουργών Οικονομίας και Οι¬ 
κονομικών, Πολιτισμού καιτου κατά περίπτωση αρμοδίου 
Υπουργού, επιτρέπεται να αποσπώνται στην Εταιρεία μό¬ 
νιμοι ή με σύμβαση εργασίας ιδιωτικού δικαίου αορίστου 
χρόνου υπάλληλοι του Δημοσίου, Ν.Π.Δ.Δ., Ν.Π.Ι.Δ. και 
λοιπών φορέων και υπηρεσιών του ευρύτερου δημόσιου 
τομέα, σύμφωνα μετά όσα ορίζονται στο άρθρο 23του Ν. 
3016/2002, όπως ισχύει. 

3. Η πρόσληψη σε οποιαδήποτε θέση εργασίας της 
Εταιρείας, γίνεται υπό την απαραίτητη προϋπόθεση ότι 
ο/η υποψήφιος/α κατέχει τα ειδικά, τα ελάχιστα τυπικά 
προσόντα που ορίζονται στη παράγραφο 3 του άρθρο 5 
του παρόντος, καθώς και τα γενικά προσόντα που καθο¬ 
ρίζονται στην παράγραφο 4 του άρθρου αυτού. Το Διοι¬ 
κητικό Συμβούλιο καταγγέλλει την σύμβαση εργασίας, αν 
μετά την πρόσληψη διαπιστωθεί ότι ο/η προσληφθείς/ει- 
σα δεν έχει τα απαιτούμενα τυπικά και ειδικά προσόντα. 

4. Τα γενικά προσόντα πρόσληψης σε οποιαδήποτε θέ¬ 
ση εργασία της Εταιρείας ορίζονται ως ακολούθως: 

4.1 Να μην έχει στερηθεί των πολιτικών του/της δικαιω¬ 
μάτων 

4.2 Να μην διώκεται και να μην έχει καταδικασθεί για 
κακούργημα ή από δόλο πλημμέλημα για τα οποία απει¬ 
λείται ποινή φυλακίσεως άνω του έτους ή να μην έχει κα- 
ταδικασθεί σε ποινή άνω των έξι μηνών. 

4.3 Να έχει εκπληρώσει την στρατιωτική του υπηρεσία 
ή να έχει απαλλαγεί νόμιμα από αυτής. Να μην είναι ανυ¬ 
πότακτος ή να μην έχει καταδικασθεί τελεσίδικα για λιπο¬ 
ταξία. 

Πριν από την υπογραφή των συμβάσεων εργασίας θα 
προσκομίζονται απαραίτητα από τους/τις υποψηφίους, 
επικυρωμένα τα δικαιολογητικά πρόσληψής τους. 

5. Πριν από την υπογραφή των συμβάσεων εργασίας θα 
προσκομίζονται απαραίτητα από τους/τις υποψηφίους, 
επικυρωμένα τα δικαιολογητικά πρόσληψής τους. Οι λε¬ 
πτομέρειες των διαδικασιών επιλογής του προσωπικού 
ρυθμίζονται με αποφάσειςτου Δ.Σ. της Εταιρείας. Οι υπο- 
ψήφιοι/ες για πρόσληψη υποχρεούνται να δηλώσουν την 
ακρίβεια των στοιχείων που αναγράφονται στα βιογραφι- 
κά με υπεύθυνη δήλωση. 

Γιατην επιλογή του προσωπικού της Εταιρείας ακολου¬ 
θείται η εξής γενική διαδικασία: 

- Προκήρυξη θέσεων εργασίας. 

- Υποβολή αιτήσεων με βιογραφικό σημείωμα. 

- Έλεγχος τυπικών προσόντων και κατάρτιση καταλό¬ 
γου υποψηφίων για κάθε θέση εργασίας ή για ομάδα 
όμοιων θέσεων εργασίας. 

- Διενέργεια συνεντεύξεων με τους/τις υποψήφιους αυ- 
τούς/ες για την αξιολόγηση των ουσιαστικών τους προ¬ 
σόντων από Επιτροπή την οποία ορίζει το Δ.Σ. Η επιτροπή 
δεν είναι υποχρεωμένη να καλέσει σε συνέντευξη το σύ¬ 
νολο των υποψηφίων, αλλά εκείνους/ες που αξιολογού¬ 
νται από άποψη τυπικών προσόντων και των εν γένει στοι¬ 
χείων του φακέλου καθενός/καθεμιάς, επικρα-τέστε- 
ροι/ες των λοιπών. 

- Κατάρτιση απάτην Επιτροπή Αξιολόγησης καταλόγου 
στελεχών (ανά θέση) τα οποία πληρούν τα τυπικά προσό¬ 
ντα των θέσεων οι οποίες έχουν προκηρυχθεί. Ο κατάλο¬ 
γος αυτός μπορεί να περιέχει περισσότερους/ες υποψή- 
φιους/ες από τον αριθμό των θέσεων που έχουν προκη¬ 
ρυχθεί και να χρησιμοποιείται για την πλήρωση θέσεων 
της Εταιρείας με απόφαση του Δ.Σ. Με απόφαση του Δ.Σ. 
ορίζεται ο αριθμός των θέσεων του καταλόγου και η χρο¬ 
νική διάρκεια ισχύος του. Οι λεπτομέρειες των διαδικα¬ 
σιών επιλογής του προσωπικού ρυθμίζονται με αποφά¬ 
σεις του Δ.Σ. της Εταιρείας. 

Οι υποψήφιοι/ες για πρόσληψη υποχρεούνται να δηλώ¬ 
σουν την ακρίβεια των στοιχείων που αναγράφονται στα 
βιογραφικά με υπεύθυνη δήλωση. 

- Το περιεχόμενο των προκηρύξεων για όλες τις κατη¬ 
γορίες θέσεων εργασίας εγκρίνεται από το Διοικητικό 
Συμβούλιο της Εταιρείας. Η προκήρυξη για την πλήρωση 
των θέσεων εργασίας γίνεται σύμφωνα με όσα ορίζονται 
στο άρθρο 23 παρ. 2 του Ν. 3016/2002 με ευθύνη της Δι¬ 
εύθυνσης Διοίκησης -Διαχείρισης, τμήμα προσωπικού. Η 
προκήρυξη περιλαμβάνει την πλήρη περιγραφή των θέ¬ 
σεων και σύντομη περιγραφή των καθηκόντων. Οι προκη¬ 
ρύξεις δημοσιεύονται σε τρεις (3) τουλάχιστον εφημερί¬ 
δες πανελλαδικής κυκλοφορίας. Η συγκέντρωση των αι¬ 
τήσεων των υποψηφίων γίνεται με ευθύνη της 
Διεύθυνσης Οικονομικών και Διοικητικών Λειτουργιών, 
τμήμα προσωπικού. 

6. Η κατάρτιση των καταλόγων επιλογής των υποψη¬ 
φίων γίνεται από Επιτροπή που ορίζεται από το Διοικητι¬ 
κό Συμβούλιο της Εταιρείας για όλεςτις θέσεις εργασίας. 
Το πρακτικό της Επιτροπής αξιολόγησης ελέγχεται από 
τοΑΣΕΠ. 

7. Ειδικά για τις θέσεις των Υπευθύνων Διευθύνσεων 
της Εταιρείας, οι συνεντεύξεις με τους/τις υποψηφίους 
γίνονται από Επιτροπή η οποία ορίζεται από το Διοικητικό 
Συμβούλιο και απαρτίζεται από μέλη του Δ.Σ. και από 
το/τη Γενικό Διευθυντή. Το Διοικητικό Συμβούλιο μπορεί 
να ορίζει και εμπειρογνώμονες για την υποστήριξη των 
εργασιών της Επιτροπής. 

8. Με απόφαση του Διοικητικού Συμβουλίου είναι δυνα¬ 
τή η χρησιμοποίηση των υπηρεσιών εξειδικευμένων Εται¬ 
ρειών Συμβούλων κατά τη διαδικασία και κατάρτιση κα¬ 
ταλόγων επιλογής προσωπικού της. 

9. Ειδικά για τη θέση του Γενικού Διευθυντού η πρόσλη¬ 
ψη γίνεται με τη διαδικασία του άρθρου 49Α του Κανονι¬ 
σμού της Βουλής και σύμφωνα με όσα ορίζονται στο άρ¬ 
θρο 20 παρ. 3του Ν 3016/2002. 

10. Η σύμβαση εργασίας καταρτίζεται πάντοτε εγγρά- 
φως σύμφωνα με υπόδειγμα εγκεκριμένο από το Δ.Σ. της 
Εταιρείας. 


Άρθρο 7 

ΛΥΣΗ ΣΧΕΣΗΣ ΕΡΓΑΣΙΑΣ 

1. Η Εταιρεία δικαιούται να καταγγείλει για σπουδαίο 
λόγο, σύμφωνα με την κειμένη νομοθεσία τη σύμβαση αο¬ 
ρίστου χρόνου, σύμβαση εργασίας ορισμένου χρόνου ή 
έργου, καθώς και τις διατάξεις του άρθρου 12του παρό¬ 
ντος κανονισμού. 

2. Η λύση της σύμβασης εργασίας ορισμένου χρόνου 
επέρχεται με την πάροδο του χρόνου για τον οποίο έχει 
προσληφθεί ο μισθωτός, εφόσον στο μεταξύ δεν έχει 
ανανεωθεί η σύμβαση εγγράφως χωρίς την καταβολή 
οποιοσδήποτε αποζημιώσεως για τον λόγο αυτό, ενώ η 
λύση της σύμβασης έργου επέρχεται αυτοδίκαια με την 
περαίωση του έργου. 

Άρθρο 8 

ΜΙΣΘΟΛΟΓΙΚΗ ΕΞΕΛΙΞΗ ΠΡΟΣΩΠΙΚΟΥ 
ΣΥΝΑΦΗ ΘΕΜΑΤΑ 

1. Κάθε υπάλληλος που προσλαμβάνεται στην Εταιρεία 
κατατάσσεται στις θέσεις εργασίας και λαμβάνει μισθό 
που καθορίζεται με απόφαση του Δ.Σ. της Εταιρείας, ανά¬ 
λογα με τα προσόντα του/της, τις ευθύνες, τα καθήκοντα 
και ειδικότερες απαιτήσεις κάθε θέσης εργασίας, ύστερα 
από εισήγηση του Γενικού Διευθυντή. Η χορήγηση ανώ¬ 
τερης μισθολογικής βαθμίδας ή η αύξηση των αποδοχών 
εντός του εύρους της ίδιας μισθολογικής βαθμίδας, γίνε¬ 
ται με απόφαση του Δ.Σ. ύστερα από εισήγηση του Γενι¬ 
κού Διευθυντή με βάση το σύστημα αξιολόγησης. 

Ειδικά για τη μισθολογική εξέλιξη των αποσπασμένων 
ισχύουν όσα ορίζονται στο άρθρο 23 παράγραφος 4 του 
Ν.3016/2002, όπως ισχύει. 

2. Γιατη βελτίωση της απόδοσης των υπαλλήλων: 

Η Εταιρεία μπορεί να θεσπίζει συγκεκριμένα οικονομικά 
κίνητρα ιδίως κίνητρο απόδοσης, σε συνάρτηση με την 
επίτευξη συγκεκριμένων στόχων. Τα κίνητρα χορηγού¬ 
νται στο προσωπικό της Εταιρείας ως εφάπαξ αμοιβή στο 
τέλος κάθε έτους. Το είδος των κινήτρων, το ύψος των κι¬ 
νήτρων και ο τρόπος κατανομής τους καθορίζονται με 
αποφάσεις του Δ.Σ., ύστερα από εισήγηση του Γενικού 
Διευθυντή. Κριτήριο για την καταβολή του κινήτρου από¬ 
δοσης αποτελεί η απόδοση, ποσοτική και ποιοτική, κάθε 
υπαλλήλου σε συγκεκριμένη χρονική περίοδο, όπως αυ¬ 
τή προκύπτει από το σύστημα αξιολόγησης προσωπικού 
σε συνδυασμό με το βαθμό επίτευξης των στόχων που εί¬ 
χαν τεθεί. 

Η Εταιρεία μπορεί να θεσπίζει επίσης κοινωνικά κίνητρα 
και λειτουργικές διευκολύνσεις για την διαμόρφωση ευ¬ 
νοϊκότερου περιβάλλοντος εργασίας. 

3. Οι αποδοχές τις οποίες δικαιούται το προσωπικό 
οφείλονται από την ημέρα που αναλαμβάνει εργασία. Οι 
αποδοχές καταβάλλονται κάθε μήνα, τμηματικά την 15η 
και την τελευταία ημέρα κάθε μήνα. 

4. Το προσωπικό αμείβεται για την πέραντου κανονικού 
ωραρίου εργασίας του κατά τα υπό του Νόμου προβλε- 
πόμενα. 

5. Σε περίπτωση μη παροχής εργασίας από μέρους του 
μισθωτού δεν οφείλονται αποδοχές. Επί μερικής παρο¬ 
χής εργασίας (μειωμένο ωράριο) οφείλονται αποδοχές 
αναλόγως μειωμένες. 

6. Η προηγούμενη παράγραφος δεν ισχύει στις περι¬ 
πτώσεις: 

α. Ασθένειας του μισθωτού οπότε καταβάλλονται οι 
αποδοχές του, όπως προβλέπονται από την ισχύουσα ερ¬ 
γατική νομοθεσία. 

β. Σε περίπτωση μη παροχής εργασίας, λόγω ανυπαίτι- 
ου κωλύματος γενικώς, οπότε ο μισθωτός δικαιούται τις 
αποδοχές που προβλέπονται από τα άρθρα 657-658 του 
ΑΚ. 

γ. Στις περιπτώσεις των υποχρεωτικών αργιών οπότε 
στο προσωπικό οφείλονται αποδοχές όπως ορίζει η εκά- 
στοτε εργατική νομοθεσία. 

7. Κατά το χρόνο που διαρκεί η διαδικασία απόλυσης 
του προσωπικού συνεχίζεται η καταβολή αποδοχών μέχρι 
την ημερομηνία, που θα λυθεί νομότυπα η εργασιακή σχέ¬ 
ση. 

Άρθρο 9 
ΟΡΟΙ ΕΡΓΑΣΙΑΣ 

1. Το προσωπικό οφείλει να τηρεί τον παρόντα Κανονι¬ 
σμό και τις εκάστοτε αποφάσεις, οδηγίες και τις υπηρε¬ 
σιακές εντολές των προϊστάμενων του και των αρμοδίων 
οργάνων της Εταιρείας. 

2. Το προσωπικό της Εταιρείας είναι υποχρεωμένο να 
προσέρχεται έγκαιρα στον τόπο εργασίας του καθώς και 
να παρέχει εργασία πέραν του κανονικού ωραρίου (υπε- 
ρεργασία, υπερωρία), τις αργίες και τις νυκτερινές ώρες, 
στα πλαίσια της Εργατικής Νομοθεσίας, εφόσον το επι¬ 
βάλλουν οι υπηρεσιακές ανάγκες. 

3. Οι ώρες ενάρξεως και λήξεως της ημερήσιας εργα¬ 
σίας ορίζονται εκάστοτε από την επιχείρηση. Τον Μάιο και 
τον Οκτώβριο κάθε έτους σχετική κατάσταση που περι¬ 
λαμβάνει όλο το ανθρώπινο δυναμικό της με τις καταβαλ¬ 
λόμενες αποδοχές καθώς και το ωράριο εργασίας υπο¬ 
βάλλεται για θεώρηση στην αρμόδια Επιθεώρηση Εργα¬ 
σίας και κατόπιν αναρτάται σε εμφανές σημείο του τόπου 
εργασίας. 

4. Σε περίπτωση καθυστέρησης στην προσέλευση ή 
αδικαιολόγητης απουσίας από την εργασία ισχύουν οι 
εξής κανόνες: 

- Οποιοσδήποτε υπάλληλος αδυνατεί να προσέλθει 
στην εργασία του οφείλει να ενημερώνει έγκαιρα την 
Δ/νση Προσωπικού και τον άμεσο προϊστάμενό του. 

- Οποιοσδήποτε υπάλληλος ασθενήσει, οφείλει να ενη¬ 
μερώνει την Εταιρεία το συντομότερο δυνατό. 

- Οποιοσδήποτε υπάλληλος απουσιάζει από την εργα¬ 
σία του χωρίς να έχει ενημερώσει την Εταιρεία, δύναται 
να θεωρείται ότι έχει οικειοθελώς παραιτηθεί από αυτήν. 

5. Επαναλαμβανόμενη καθυστέρηση προσέλευσης 
στην εργασία δεν γίνεται αποδεκτή, αντίθετα μπορεί να 
θεωρηθεί σπουδαίος λόγος καταγγελίας της σύμβασης 
εργασίας με όλες τις νόμιμες συνέπειες. Υπερβολική κα¬ 
θυστέρηση θεωρείται η καθυστέρηση μία φορά την εβδο¬ 
μάδα ή τέσσερις (4) φορές σε περίοδο έξι εβδομάδων. 

6. Οι υπάλληλοιτης Εταιρείας οφείλουν να δείχνουν επι¬ 
μέλεια κατά την εκτέλεση της υπηρεσίας τους και να υπε¬ 
ρασπίζονται και να προωθούντο συμφέροντάτης. 

7. Οι υπάλληλοιτης Εταιρείας οφείλουν με τις πράξεις 
τους ή παραλείψεις τους να μην ζημιώνουν ή θέτουν σε 
κίνδυνο την Εταιρεία και τα όργανά της ή να προσβάλουν 
την φήμη της. Όπως επίσης απαγορεύεται η παροχή ή κα¬ 


τά οιονδήποτε τρόπο εκμετάλλευση πληροφοριών που 
κατέχει ο εργαζόμενος λόγω της υπαλληλικής του ιδιότη¬ 
τας, για την εξυπηρέτηση δικών του συμφερόντων ή συμ¬ 
φερόντων τρίτων. 

8. Το προσωπικό οφείλει να δείχνει επιμέλεια για την κα¬ 
λή διατήρηση και λειτουργία των παγίων περιουσιακών 
στοιχείων της Εταιρείας. 

9. Απαγορεύεται από τους εργαζομένους η προσφορά 
υπηρεσιών και η κάθε μορφής παροχή πληροφοριών σε 
άλλες επιχειρήσεις ή πρόσωπα εκτός αν υπάρχει προη¬ 
γούμενη έγγραφη έγκριση του Διοικητικού Συμβουλίου 
της Εταιρείας. 

Άρθρο 10 
ΑΔΕΙΕΣ 

1. Όλες οι άδειες δίνονται σύμφωνα με τα όσα ορίζουν 
οι σχετικοί Νόμοι, Υπουργικές Αποφάσεις και οι αποφά¬ 
σεις του Διοικητικού Συμβουλίου. Η χρήση του δικαιώμα¬ 
τος της κανονικής ετήσιας άδειας, η χορήγηση των αδει¬ 
ών, η σειρά χορήγησης και ο χρόνος ενάρξεως αυτών, 
ρυθμίζονται κατά τις ανάγκες της Εταιρείας σε συνεργα¬ 
σία με τους υπαλλήλους και πάντοτε μέσα στα πλαίσια 
της κείμενης εργατικής νομοθεσίας. 

2. Η διάρκεια της κανονικής άδειας και των αδειών 
ασθένειας καθορίζεται βάσειτης εκάστοτε ισχύουσας ερ¬ 
γατικής νομοθεσίας. 

3. Ο χρόνος της κανονικής άδειας του εργαζόμενου 
πρέπει να χρησιμοποιηθεί κατά τη διάρκεια του ίδιου χρό¬ 
νου. Δεν μεταφέρεται στον επόμενο χρόνο. 

Άρθρο 11 

ΑΞΙΟΛΟΓΗΣΗ ΠΡΟΣΩΠΙΚΟΥ 

1. Το προσωπικό της Εταιρείας αξιολογείται ετησίως με 
βάση συγκεκριμένο Σύστημα Αξιολόγησης. Το Σύστημα 
αυτό, εγκρίνεται από το Διοικητικό Συμβούλιο της Εται¬ 
ρείας, μετά από εισήγηση του Γενικού Διευθυντή. 

2. Το πρώτο εξάμηνο της εργασίας κάθε νέου προ¬ 
σλαμβανόμενου στελέχους θεωρείται δοκιμαστικό. Η συ¬ 
νέχιση της εργασιακής του σχέσεως εξαρτάται από τη 
θετική αξιολόγηση της απόδοσής του που διαπιστώνεται 
με βάση το Σύστημα Αξιολόγησης Προσωπικού της Εται¬ 
ρείας. Κάθε εργαζόμενος/η δικαιούται να ενημερώνεται 
εκ της προσωπικής του/ης αξιολόγησης. 

Άρθρο 12 

ΠΕΙΘΑΡΧΙΚΟΣ ΕΛΕΓΧΟΣ 

1. Πειθαρχικό παράπτωμα αποτελεί κάθε παράβαση 
του υπηρεσιακού καθήκοντος, με πράξη ή παράλειψη 
που οφείλεται σε υπαιτιότητα (δόλο-αμέλεια) του/της 
υπαλλήλου. Το υπηρεσιακό καθήκον προσδιορίζεται τό¬ 
σο από το περιεχόμενο των κανονισμών, των γενικών ή ει¬ 
δικών οδηγιών που ισχύουν, των εντολών, γραπτών ή 
προφορικών που εκδίδονται ή δίδονται από ιεραρχικά 
υπερκείμενα όργανα, όσο και από τα συγκεκριμένα καθή¬ 
κοντα της θέσης εργασίας που ο/η υπάλληλος κατέχει ή 
τα καθήκοντα που του/της έχουν ανατεθεί, καθώς και από 
την αποστολή της Εταιρείας όπως αυτή καθορίζεται στον 
ιδρυτικό της Εταιρείας νόμο και το καταστατικό της. 

2. Παραβάσεις που θεωρούνται πειθαρχικά παραπτώ¬ 
ματα είναι: 

Η αυθαίρετη απουσία από την εργασία, η λόγω αμέλει- 

ας πλημμελής εκτέλεση των υπηρεσιακών καθηκόντων, η 
άρνηση εκτελέσεως ανατεθείσας εργασίας, η παράλειψη 
εκτελέσεως εργασίας, που οφείλει να προσφέρει ο εργα¬ 
ζόμενος, η πλαστογράφηση στοιχείων της Εταιρείας, η 
μετάδοση σε ανταγωνιστές ή σε πηγές εκτός Εταιρείας 
εμπιστευτικών στοιχείων, η καταφανής παράβαση των 
κανόνων ασφαλείας στους χώρους εργασίας κλπ, και η 
μη συμμόρφωση στους νόμους, τον παρόντα κανονισμό 
και τις αποφάσεις του Δ.Σ., της Εταιρείας. 

Επίσης η απρεπής και ανάρμοστη συμπεριφορά στους 
χώρους εργασίας, διαπληκτισμοί και συμπλοκές μεταξύ 
συναδέλφων κλπ. 

3. Τον πειθαρχικό έλεγχο ασκεί ο Γενικός Διευθυντής 
και το Διοικητικό Συμβούλιο της Εταιρείας για όλο το προ¬ 
σωπικό. 

4. Πειθαρχικές ποινές είναι: 

4.1. Η έγγραφη επίπληξη. 

4.2. Το πρόστιμο. 

4.3. Η στέρηση αποδοχών. 

4.4. Η καταγγελία της σύμβασης εργασίας. 

5. Η πειθαρχική δίωξη τελειώνει με την έκδοση έγγρα¬ 
φης απόφασης του αρμοδίου πειθαρχικού οργάνου, η 
οποία είτε απαλλάσσει τον υπάλληλο είτε επιβάλλει πει¬ 
θαρχική ποινή. Η πειθαρχική απόφαση επιδίδεται στον 
υπάλληλο με απόδειξη. 

6. Οι αποφάσεις των πειθαρχικών οργάνων είναι αμετά- 
κλητες. 

7. Η εκτέλεση των πειθαρχικών αποφάσεων γίνεται με 
ευθύνη της Διεύθυνσης Οικονομικών και Διοικητικών 
Υπηρεσιών. 

Άρθρο 13 

ΥΠΕΥΘΥΝΟΤΗΤΕΣ ΚΑΙ ΚΑΘΗΚΟΝΤΑ ΤΩΝ ΥΠΑΛΛΗΛΩΝ 

1. Βασικά καθήκοντα - πρωτοβουλία 

α) Οι εργαζόμενοι οφείλουν να επιδεικνύουν πραγματι¬ 
κό ενδιαφέρον γιατα συμφέροντατης Εταιρείας να εφαρ¬ 
μόζουν τις εντολές και αποφάσεις του Δ.Σ., της Εταιρεί¬ 
ας, καθώς και τις οδηγίες των προϊστάμενων των διαφό¬ 
ρων διευθύνσεων και τμημάτων. Να εκτελούν το έργο 
τους με τιμιότητα, επιμέλεια και αφοσίωση. 

β) Να υπερασπίζονται τα συμφέροντατης Εταιρείας και 
να καταβάλλουν κάθε προσπάθεια, ώστε να αποφεύγεται 
κάθε τι, που θα μπορούσε να παρεμποδίσει την κανονική 
διεξαγωγή της λειτουργίας της επιχείρησης να προξενή¬ 
σει βλάβες στην περιουσία της ή ατυχήματα στο προσω¬ 
πικό. Επίσης να συμβάλλουν στην εξακρίβωση τυχόν υπη¬ 
ρεσιακών ανωμαλιών και παραβάσεων. 

2 Εκπροσώπηση 

α) Κάθε εργαζόμενος όταν βρίσκεται εκτός του χώρου 


εργασίας για υπηρεσιακούς λόγους εκπροσωπώντας την 
Εταιρεία έχει ειδική ευθύνη να προβάλλει στους πελάτες 
την θετικότερη δυνατή εικόνα της Εταιρείας. 

β) Δεν επιτρέπεται υπάλληλοι ή στελέχη της Εταιρείας 
να δίνουν με δική τους πρωτοβουλία συνέντευξη, να αρ- 
θρογραφούν ή να λαμβάνουν μέρος ως ομιλητές σε σεμι¬ 
νάρια για λογαριασμό της ή για δραστηριότητες της λό¬ 
γω των ειδικών γνώσεων που έχουν εξ αιτίας του αντικει¬ 
μένου απασχόλησης τους στην Εταιρεία. 

γ) Οι παραπάνω δραστηριότητες απαιτούν ειδική έγκρι¬ 
ση της Εταιρείας ως προς το πρόσωπο και το περιεχόμε¬ 
νο. 

3 Διαφύλαξη και χρησιμοποίηση των περιουσιακών 
στοιχείων της Εταιρείας Το προσωπικό οφείλει να μη προ¬ 
ξενεί βλάβες ή φθορές στα έπιπλα, μηχανήματα, υλικά ή 
οποιαδήποτε άλλα περιουσιακά στοιχεία της Εταιρείας. 

Είναι υποχρέωση όλων να φυλάσσουν και να συντηρούν 
αυτά σε καλή κατάσταση. 

Άρθρο 14 

ΕΠΙΤΡΟΠΕΣ ΚΑΙ ΟΜΑΔΕΣ ΕΡΓΑΣΙΑΣ 

Με απόφαση του Δ.Σ. της Εταιρείας, μετά από εισήγη¬ 
ση του Προέδρου ή του Γενικού Διευθυντή, είναι δυνατόν 
να συγκροτούνται Επιτροπές ή Ομάδες Εργασίας, από το 
προσωπικό της Εταιρείας ή/και από τρίτους, με καθήκο¬ 
ντα και αρμοδιότητες που αναφέρονται στην απόφαση 
του Δ.Σ. και για αντικείμενο που δεν μπορεί να ενταχθεί 
στις αρμοδιότητες των Υπηρεσιακών Μονάδων ή που 
απαιτεί ειδική επιστημονική γνώση. 

Άρθρο 15 

ΤΡΟΠΟΠΟΙΗΣΗ ΚΑΝΟΝΙΣΜΟΥ 

Ο παρών Κανονισμός μπορεί να τροποποιείται σύμφω¬ 
να με τη σχετική διαδικασία που προβλέπει ο Ν. 
3016/2002, όπως ισχύει. 

Άρθρο 16 

ΙΣΧΥΣ ΠΑΡΟΝΤΟΣ ΚΑΝΟΝΙΣΜΟΥ 

Ο παρών Κανονισμός Λειτουργίας καταρτίζεται με από¬ 
φαση του Διοικητικού Συμβουλίου της Εταιρείας, που αρ¬ 
χίζει να ισχύει από την έγκρισή του από τους Υπουργούς 
Οικονομίας και Οικονομικών και Πολιτισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓ. ΒΕΝΙΖΕΛΟΣ 

ΔΙΟΙΚΗΤΙΚΟ ΣΥΜΒΟΥΛΙΟ 


ΓΡΑΦΕΙΟ ΠΡΟΕΔΡΟΥ 


ΠΡΟΕΔΡΟΣ 


ΓΡΑΜΜΑΤΕΙΑ 

Δ.Σ. 


ΓΕΝΙΚΟΣ 

ΔΙΕΥΘΥΝΤΗΣ 


ΔΙΕΥΘΥΝΣΗ 
ΠΡΟΒΟΛΗΣ ΚΑΙ 
ΕΠΙΚΟΙΝΩΝΙΑΣ 


•ΤΜΗΜΑ 
ΔΗΜΟΣΙΩΝ 
ΣΧΕΣΕΩΝ 
•ΓΡΑΦΕΙΟ ΊΎΠΟΥΙ 
ΚΑΙ 

ΔΗΜΟΣΙΕΥΣΕΩΝ 


ΓΡΑΦΕΙΟ 

ΓΕΝΙΚΟΥ 

ΔΙΕΥΘΥΝΤΗ 


ΔΙΕΥΘΥΝΣΗ 

ΑΝΑΠΤΥΞΙΑΚΩΝ 

ΔΡΑΣΤΗΡΙΟΤΗΤΩΝ 


•ΤΜΗΜΑ 

ΣΧΕΔΙΑΣΜΟΥ 

•ΤΜΗΜΑ 

ΧΡΗΜΑΤΟΟΙΚΟΝΟΜΙ 
ΚΩΝ ΜΕΛΕΤΩΝ 
•ΤΜΗΜΑ 
ΜΑΡΚΕΤΙΝΓΚ 
•ΤΜΗΜΑ ΚΕΑΓ 
Ε5ΤΑΤΕ 


_ι_ 

ΔΙΕΎ 

ΟΙΚΟΝΟ 

ΔΙΟΙΚ 

ΛΕΙΤί 

ΘΥΝΣΗ 

ΜΙΚΩΝ ΚΑΙ 

ΉΤΙΚΩΝ 

ΙΥΡΓΙΩΝ 




•ΤΜΗΜΑ 
ΠΛΗΡΟΦΟΡΙΚΗΣ 
•ΤΜΗΜΑ ΠΡΟΣΩΠΙΚΟΥ 
•ΛΟΓΙΣΤΗΡΙΟ 
•ΤΜΗΜΑ ΠΡΟΜΗΘΕΙΩΝ 
- ΔΙΑΧΕΙΡΙΣΗΣ ΥΛΙΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














